
Публикуван е проект на нова Наредба за управление на отпадъците на територията на община Бойница
петък, 27.12.2019 г.
Категория: 
Проекти на наредби и правилници

На основание чл. 26, ал. 2 от ЗНА, във връзка с чл. 77 от АПК, в 30- дневен срок от настоящото публикуване на проекта на НАРЕДБА ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА на Интернет страницата на Община Бойница, на всички заинтересовани страни се предоставя възможност да изразят своите становища и да дават предложения по изготвения проект, в срок до 27.01.2020 г. включително, в деловодството на общинската администрация или на e-mail:boinica@mail.orbitel.bg
МОТИВИ
            ПРОЕКТЪТ на НАРЕДБА ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА е мотивиран от следното:
Проектът на Наредба за управление на отпадъците на територията на община Бойница предвижда изпълнение на изискванията на Закона за управление на отпадъците, обн., ДВ, бр. 53 от 13.07.2012 г.

Приемането на нова наредба се налага поради отмяна с Решение № 107/10.10.2019 г. на Административен съд – Видин, влязло в сила на 05.11.2019 г. на приетата с Решение № 68/28.11.2013 г. Наредба за управление на отпадъците на територията на община Бойница.

Наредбата е съобразена с приетите изменения в Закона за управление на отпадъците, несъответствия с които са установени с Протест Вх. № 850/2019 г. от 05.06.2019 г,PRB2019018145520от Кирил Кирилов – Зам. окръжен прокурор в Окръжна прокуратура – Видин, постъпил в община Бойница с вх. № РД-14/1136/07.06.2019 г.

1. Причини, които налагат приемането
            Чл.22 от Закона за управление на отпадъците.
2. Целите, които се поставят
Целта е с предлаганата наредба да се постигне пълно съответствие с нормативните изисквания на Закона за управление на отпадъците. 
3. Финансови и други средства, необходими за прилагането на проекта на Наредбата 
	Прилагането на наредбата изисква осигуряването на финансови средства за цялостното управление на отпадъците на територията на община Бойница, съобразноотговорностите вменени на общините по реда на Закона за управление на отпадъците. 
		Община Бойница сама организира  събирането, транспортирането, оползотворяването или обезвреждането на отпадъците, произвеждани в населените места /с. Бойница, с.Раброво, с. Каниц, с. Периловец, с. Бориловец, с. Гр. Колиби и с. Шишенци/, като сметопочиства и сметоизвозва всички отпадъци от територията на община Бойница до„Регионално депо за битови отпадъци – Видин” . В общината е забранено изоставянето, нерегламентираното изхвърляне, изгарянето или друга форма на неконтролирано обезвреждане на отпадъците. Минималната честота на сметосъбирането и сметоизвозването се определя със заповед на кмета на Община Бойница на основание чл. 63, ал. 2 от Закона за местните данъци и такси.

	В общината са осигурени: 23 броя контейнери с обем 1,1 куб. м. и 789 броя кофи с обем 0,11 куб. м. за съхраняване на битовите отпадъци и една специализирана комбинирана сметовозна кола. Осигурените съдове и организираното сметоизвозване осигурява сметосъбирането и обработката на около 120 т. отпадъци средногодишно. 
	Отпадъците се транспортират до депото в гр. Видин, като се заплащат такси, съгласно сключен договор № 30 от 04.09.2015 година с Общинско предприятие„Регионално депо за битови отпадъци – Видин”.
	Уличните платна, площадите, алеите, парковите и другите територии от населените места, предназначени за обществено ползване се почистват редовно  с наетите работници по Националната програма „От социални помощи към заетост„ и трактор “ЮМЗ” с багер и дъска.
В регионално сдружение за управление на отпадъците на общините „Видин” участват всичките единадесет общини, включително община Бойница. РСО „Видин” осъществява своята дейност, съобразно Закона за управление на отпадъците, действащите нормативни актове и разпоредбите на приетите на 04.11.2013 г „Вътрешни правила”. Дейността на РСО „Видин”се подпомага от  и осигурява от общинските администрации, членуващи в сдружението. Общото събрание на РСО „Видин” се свиква, провежда и взема решения съобразно изискванията на чл. 25 и чл.26 от ЗУО.
· 99 % от населението е обхванато от системата за организирано сметосъбиране и сметоизвозване на ТБО;
· 100 % са задоволени нуждите от съответните съдове за смет;
· 100% са закрити и ликвидирани селските сметища за нерегламентирано изхвърляне на отпадъци.
Със своя заповед ежегодно Кметът  на Община Бойница, на основание чл.44 ал.2 от ЗМСМА и във връзка с чл.63 ал.2 от ЗМДТ, определя комунално-битовите услуги, които общината ще организира през годината, включително:
· Събиране и извозване на битовите отпадъци;
· Поддържане на чистотата на териториите за обществено ползване в населените места;
· Честота на извозването на битови отпадъци.
Наличната техника за сметосъбиране и сметоизвозване е както следва:
· Сметосъбиращ автомобил “MITSUBISHI”  с рег. № ВН 07 92 ВС с капацитет 6 м3, който е  достатъчен за обслужване населението на общината.
· Трактор “ЮМЗ” с багер и дъска(2 броя) и ШС-Т-16-М (1 брой).
  В дейностите по почистване, сметосъбиране и сметоизвозване на битовите отпадъци са заети 2 души.
Общинско предприятие„Регионално депо за битови отпадъци – Видин” приема и третира в съответствие с изискванията на ЗУО битовите отпадъци, събрани и извозени от територията на община Бойница. На депото се извършва входно – изходно измерване на количеството, доставени отпадъци и издава кантарна бележка на доставящата община. Депонираните отпадъци се измерват с везна, което води до значително подобрена отчетност при осъществяване на дейностите по управление отпадъците.
4. Очаквани резултати от прилагането 

Предложеният проектнанормативен актщедоведедопряко и/иликосвеновъздействиевърхуобщинскиябюджет, чрез евентуално постъпване в него на суми от глоби и имуществени санкции, наложени по реда на глава шестнадесета от Наредба за управление на отпадъците на територията на община Бойница.
5. Анализ за съответствие с правото на Европейския съюз
Наредба за управление на отпадъците на територията на община Бойница е нормативен акт, издаван във връзка с чл. 22 от Закона за управление на отпадъците и е напълно съобразен с действащите към момента текстове на закона. Законът за управление на отпадъците от своя страна съответства на правото на Европейския съюз

НАРЕДБА 
за управление на отпадъците 

I. ОБЩИ РАЗПОРЕДБИ

	Чл. 1. (1). С тази наредба се урежда управлението на отпадъците на територията на община Бойница като съвкупност от права и задължения, действия и дейности на физическите и юридически лица и едноличните търговци, свързани с образуването и третирането на отпадъците, както и контрола върху тези дейности.
		(2). Наредбата има за цел предотвратяване или намаляване на вредното въздействие върху човешкото здраве и околната среда, като изпълнението й се осъществява в съответствие с изискванията на действащите нормативни актове.
		(3). Наредбата регламентира извършването на дейностите по изхвърлянето, събирането, включително разделното,транспортирането, претоварването, оползотворяването и обезвреждането на следните видове отпадъци на територията на община Бойница:
		1. битови отпадъци, включително биоотпадъци;
		2. строителни отпадъци;
		3. опасни битови отпадъци - негодни за употреба батерии и акумулатори (НУБА), газоразрядни лампи и електронно-лъчеви тръби, както и други опасни отпадъци, образувани от физически лица;
		4. масово разпространени отпадъци - опаковки, излезли от употреба моторни превозни средства (ИУМПС), отработени моторни масла и отпадъчни нефтопродукти, излезли от употреба гуми (ИУГ), излязло от употреба електрическо и електронно оборудване (ИУЕЕО) и др.; 
		5. отпадъци от черни и цветни метали (ОЧЦМ).
		(4). С наредбата се урежда заплащането на съответните услуги за дейностите, свързани с битовите, строителните и масово разпространените отпадъци във връзка с чл. 19 от Закона за управление на отпадъците (ЗУО).
		(5). Наредбата определя глобите и санкциите за нарушаване на фиксираните в нея норми.
		(6). С наредбата се уреждат и изискванията към площадките за предаване на отпадъци от хартия и картон, пластмаси и стъкло, в т.ч. условията за регистрация на площадките,както и условията за предаване на отпадъци на площадките за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други по чл. 19, ал. 3, т. 11 от ЗУО.

		(7). Наредбата не се прилага за:
		1. радиоактивни отпадъци;
		2. отпадъчни газове, изпускани в атмосферния въздух;
		3. земя (in situ), включително неизкопана замърсена почва и трайно свързани със земята сгради;
		4. незамърсена почва и други материали в естествено състояние, изкопани по време на строителни дейности, когато е сигурно, че материалът ще бъде използван за целите на строителството в естественото си състояние на площадката, от която е изкопан;
		5. излезли от употреба експлозиви;
		6. слама и други естествени неопасни материали от селското или горското стопанство, използвани в земеделието и лесовъдството, или за производството на енергия от такава биомаса чрез процеси или методи, които не увреждат околната среда и не застрашават човешкото здраве, фекална материя, различна от класифицираната в т. 10;
		7. отпадъчни води;
		8. минни отпадъци;
		9. трупове на умрели, но не заклани животни, включително такива, които са убити, за да се прекрати разпространението на епизоотични болести;
			10. странични животински продукти, включително преработени продукти, по Регламент (ЕО) № 1069/2009 на Европейския парламент и на Съвета от 21 октомври 2009г., с изключение на предназначените за изгаряне, депониране или използване в съоръжение за биогаз или компост;
			11. седименти, преместени в повърхностни води с цел управление на водите и водните обекти или предотвратяване на наводнения, или намаляване на последствията от наводнения и засушаване, или рекултивация на земи, ако е доказано, че това не противоречи на други закони и седиментите нямат опасни свойства.
	Чл.2. Наредбата е задължителна за населените места на територията на община Бойница и се отнася до всички физически лица, които живеят или временно пребивават на територията на общината, както и до юридическите лица, едноличните търговци, организациите и учрежденията, осъществяващи дейност на нейна територия.
	Чл.3. Лицата, при чиято дейност се образуват и/или третират отпадъци, прилагат следния приоритетен ред (йерархия) при управлението на отпадъците:
		1.  предотвратяване на образуването им;
2. подготовка за повторна употреба;
3.  рециклиране;
4. друго оползотворяване, например оползотворяване за получаване на енергия;
5. обезвреждане.

	Чл. 4. (1). Кметът на община Бойница организира управлението на битовите и строителните отпадъци, както и третирането на масово разпространени и на опасни отпадъци от бита, образувани на територията на общината, съгласно изискванията на ЗУО, подзаконовите нормативни актове и настоящата наредба като:
		1. Осигурява условия, при които всеки притежател на битови отпадъци се обслужва от лица, на които е предоставено право да извършват дейности по тяхното събиране, транспортиране, оползотворяване и/или обезвреждане.
		2. Осигурява достатъчно количество изправни съдове за събиране на битовите отпадъци (контейнери, кофи и други) така, че при определена честота на извозване, да не се допуска препълването им.
		3. Осигурява събирането на битови отпадъци на територията на общината, както и на следните отпадъчни материали: хартия и картон, метали, пластмаси и стъкло, транспортирането им до депата или други инсталации и съоръжения за оползотворяването и/или обезвреждането им по разработен график.
		4. Организира провеждането на мероприятия за почистване и хигиенизиране на населените места на територията на общината с привличане на широко участие на обществеността.
		5. Осигурява почистването от отпадъци на общинските пътища, уличните платна, площадите, алеите, парковете и другите територии от населените места, предназначени за обществено ползване.
		6. Организира избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяване и/или обезвреждане на битови отпадъци.
		7. Организира събирането на отпадъци от опаковки от домакинствата, административните, социалните и обществените сгради, заведенията за обществено хранене, търговските обекти и обектите за отдих и туризъм.
		8. Организира дейностите по разделно събиране на опасните отпадъци извън обхвата на наредбите по чл. 13, ал. 1 от ЗУО от общия поток битови отпадъци и предаването им за оползотворяване и/или обезвреждане.
		10. Организира събирането, оползотворяването и обезвреждането на строителни отпадъци от ремонтна дейност, образувани от домакинствата на територията на Община Бойница.
			11. Определя маршрута за транспортиране на отпадъците от строителни площадки и при разрушаване или реконструкция на сгради и съоръжения до инсталацията/съоръжението за третирането им.
			12. Отговоря за предаването на отделените строителни отпадъци по време на принудителното премахване на строежи, за оползотворяване на материалите и за влагане на рециклирани строителни материали, включително за покриването на разходите за извършване на дейностите по транспортиране и третиране.
			13. Определя места за смяна на отработени моторни масла на територията на общината (когато тези места са разположени върху общински имот), отговарящи на изискванията на Наредбата за отработените масла и отпадъчните нефтопродукти и на Наредбата за изискванията за третиране и транспортиране на производствени и опасни отпадъци, без да възпрепятства дейността на лицата, сключили договор с организация по оползотворяване, и/или на лицата, които изпълняват задълженията си индивидуално, и информира обществеността за местоположението им и условията за приемане на отработените масла.
		14. Съдейства за извършване на дейностите по събиране и съхраняване на излезли от употреба масла и предаването им за оползотворяване и/или обезвреждане, когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане с:
· организация по оползотворяване на отработени масла;
·  лица, които пускат на пазара масла и изпълняват задълженията си индивидуално;
·  други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, регенериране и/или оползотворяване на отработени масла, и/или комплексно разрешително, издадено по реда на глава седма, раздел II от ЗООС.
		15. Организира дейностите по разделно събиране и временно съхраняване на портативни и автомобилни НУБА и/или оказва съдействие на организациите по оползотворяване на НУБА, в т.ч. определя местата за разполагане на необходимите елементи на системите за разделно събиране и местата за предаване на портативни и автомобилни НУБА.
		16. Организира изпълнението на задълженията си за участие в системите за разделно събиране на портативни и автомобилни НУБА, като сключва договори с организации по оползотворяване на НУБА, притежаващи разрешение, издадено по реда на глава пета, раздел III от ЗУО, и/или други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на общината и/или комплексно разрешително, издадено по реда на глава седма, раздел II от ЗООС.
		17. Определя местата за събиране на ИУГ на територията на общината (когато тези места са разположени върху общински имот), без да възпрепятства дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и условията за приемането на ИУГ.
		18. Съдейства за извършване на дейностите по събиране и съхраняване на ИУГ и предаването им за оползотворяване или обезвреждане, когато има сключен договор за извършване на дейностите по събиране и съхраняване на ИУГ и предаването им за оползотворяване и/или обезвреждане с:
·  организация по оползотворяване на ИУГ;
·  лица, които пускат на пазара гуми и изпълняват задълженията си индивидуално.
		19. Определя местата на територията на общината за предаване и временно съхраняване на ИУМПС.
		20. Организира дейностите по събирането на ИУМПС по чл.143, ал.7 и 8 от Закон за движение по пътищата (ЗДП) и предаването им в центровете за разкомплектоване, за което уведомява звеното „Пътна полиция” при областната дирекция на Министерството на вътрешните работи - Видин или по месторегистрация на МПС. Извършването на действията по настоящата и предходна точки се осъществява посредством сключване на договор с организация по оползотворяване на ИУМПС и/или лица, които изпълняват задълженията си индивидуално (които пускат на пазара МПС и са получили разрешение по реда на глава пета, раздел III от ЗУО).
		21. Оказва съдействие на организациите по оползотворяване и на лицата, които изпълняват задълженията си индивидуално, в т.ч. определя местата за разполагане на необходимите елементи на системите за разделно събиране и местата за предаване на ИУЕЕО.
		22. Организира изпълнението на задълженията си за участие в системите за разделно събиране на ИУЕЕО по чл.19, ал.3, т.7 от ЗУО, като сключва договори със:
· организации по оползотворяване на ИУЕЕО, и/или
· лица, които изпълняват задълженията си индивидуално, и/или
- други лица, притежаващи документ по чл. 35 ЗУО, за извършване на дейности по събиране, транспортиране, рециклиране и/или оползотворяване на отпадъци на територията на община Бойница.
		23. Организира събиране и съхраняване на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане.
		24. Осигурява поддържане на регистър на площадките за предаване на отпадъци от пластмаси, стъкло, хартия и картон на територията на общината.
		25. Изпълнява мерки за предотвратяване изхвърлянето на отпадъци на неразрешени за това места и/или създаването на незаконни сметища и организира почистването им.
		26. Осигурява изпълнението на мерките в Националния план за управление на отпадъците.
		27. Заверява плановете/програмите на организациите по оползотворяване на отпадъци от опаковки за разполагане на територията на Община Бойница на съдове за разделно събиране на отпадъците от опаковки, посочени с конкретни параметри (обем, тип и т.н.).
		28. Разработва и изпълнява Общинска програма за управление на отпадъците на територията на община Бойница - неразделна част от Общинската програма за околна среда.
		29. Ежегодно в срок до 31 март отчита пред Общинския съвет - Бойница изпълнението на Общинската програма за управление на отпадъците за предходната календарна година. Информацията се изпраща и на Регионалната инспекция по околната среда и водите - Монтана.
		30. Самостоятелно, когато не участва в регионално сдружение по чл. 24, ал. 1 от ЗУО, или съвместно с другите кметове на общините от регионалното сдружение предприема действия по възлагане и извършване на прединвестиционни проучвания за изграждане на ново/и съоръжение/я за третиране на битовите отпадъци най-малко три години преди изчерпване обема на депото за битови отпадъци или изтичането на експлоатационния срок на инсталацията, за което уведомява Регионалната инспекция по околна среда и води (РИОСВ) - Монтана.
		31. Предлага за одобрение от Общинския съвет план-сметка за разходите по поддържане на чистотата и размер на таксите за битови отпадъци.
		32. Организира осигуряването на информация на обществеността за местата за разполагане на необходимите елементи на системите за разделно събиране на отпадъците и предаването им за рециклиране, оползотворяване и/или обезвреждане, в т.ч. и площадките за: 
	а) поставяне на съдове за разделно събиране и за временно съхраняване на ИУЕЕО;
	б) поставяне на съдове за събиране на НУБА;
	в) събиране на излезли от употреба гуми;
	г) събиране на ИУМПС;
	д) безвъзмездно предаване на разделно събрани от домакинствата отпадъци от хартия и картон, пластмаси и стъкло.
		(2).Кметът на общината може да упълномощи длъжностни лица от общинската администрация за изпълнение на задълженията си по ал.1.
		(3).Кметът на общината изпълнява задълженията си по ал. 1, т. 12-21 като сключва договори със организации по третиране на отпадъци и специализирани фирми, отговарящи на изискванията за оползотворяване на съответния масово разпространен отпадък.
		(4).Кметът на общината организира изпълнението на задълженията си за участие в системите за събиране на битови отпадъци по ал. 1, т. 3, като сключва договори при условия и ред, определен с решение на Общинския съвет – Бойница или , със:
		1. организации по оползотворяване, притежаващи разрешение, издадено по реда на глава пета, раздел III на ЗУО, и/или
		2. други лица, притежаващи разрешение или регистрационен документ, издаден по реда на глава пета, раздели I и II, за извършване на дейности по събиране, транспортиране, рециклиране и/или оползотворяване на отпадъци на територията на община Бойница, и/или комплексно разрешително, издадено по реда на глава седма, раздел II от Закона за опазване на околната среда (ЗООС).
		(5).С договорите по ал. 4 се урежда разделното събиране на отпадъци от домакинствата, административните, социалните и обществените сгради, заведенията за обществено хранене, търговските обекти и обектите за отдих, забавления и туризъм, като в тях се определят най-малко следните условия:
		1. изискванията към системата за събиране на отпадъците от домакинствата, в т.ч. обслужвано население, вид, брой и разположение на съдовете и площадките за разделно събиране на отпадъци, честота на обслужване;
		2. количествени цели за събиране, рециклиране и оползотворяване на отпадъци от домакинствата и подобни отпадъци, както и условията и редът за отчитане на тяхното изпълнение;
		3. задълженията за контрол по спазване на изискванията за събиране на територията на община Бойница;
		4. задълженията за предоставяне на информация на гражданите на община Бойница по прилагане на системата за разделно събиране, провеждане на образователни и информационни кампании и работа с обществеността.
		(6). Кметът на общината организира изпълнението на задълженията си за участие в системите за събиране на битови отпадъци по ал. 1, т. 3 със собствени средства и ресурси.
		(7).Кметът на общината организира изпълнението на задълженията си по ал. 1, т. 7 от настоящата наредба като може да сключва договори със:
		1. организация по оползотворяване, притежаваща разрешение, издадено по реда на глава пета, раздел III от ЗУО, и/или
2. други лица, регистрирани по Търговския закон и притежаващи:
[bookmark: _GoBack]		а) разрешение или регистрационен документ, издаден по реда на глава пета, раздел I и II от ЗУО, за извършване на дейности по събиране, съхраняване, транспортиране и сортиране на отпадъците от опаковки на територията на община Бойница, или лиценз за търговска дейност с ОЧЦМ, издаден по реда на глава пета, раздел III от ЗУО - за металните отпадъци от опаковки, или
	б) разрешение за извършване на дейности по рециклиране или оползотворяване на отпадъци от опаковки, издадено по реда на глава пета, раздел I от ЗУО,или комплексно разрешително, издадено по реда на глава седма, раздел II от Закона за опазване на околната среда (ЗООС).
		(8). По предложение на лица, извършващи дейностите по организация по оползотворяване на НУБА или лица, които пускат на пазара батерии и акумулатори, изпълняващи задълженията си индивидуално, кметът на общината определя места по ал. 1, т. 14 от настоящата наредба.
		(9).В случаите по ал. 1, т. 15 от настоящата наредба, кметът на общината съставя график за събиране на НУБА, включващ не по-малко от две дати годишно.
		(10).Графикът по ал. 8 се изготвя съвместно с лицата по ал. 1, т. 15 от настоящата наредба и се обявява чрез местните средства за масово осведомяване и по друг подходящ начин.
		(11).По предложение на лица, извършващи дейностите по събиране, транспортиране, временно съхраняване, предварително третиране, оползотворяване и обезвреждане на ИУЕЕО, организация по оползотворяване на ИУЕЕО или лицата, които пускат на пазара ЕЕО, които изпълняват задълженията си индивидуално, кметът на общината определя места за разполагане на съдове, места за разделно събиране и площадки за временно съхраняване на ИУЕЕО върху общински имоти на територията на общината.
		(12).В случаите по ал. 1, т. 21 от настоящата наредба, кметът на общината изготвя и утвърждава график за събиране на ИУЕЕО, образувано в бита, включващ не по-малко от две дати годишно. Графикът се изготвя съвместно с лицата, извършващи дейностите по събиране, транспортиране, временно съхраняване, предварително третиране, оползотворяване и обезвреждане на ИУЕЕО и се обявява чрез местните средства за масово осведомяване и по друг подходящ начин.
		(13).Общинската програма за управление на отпадъците по ал. 1, т. 27 от настоящата наредба:
		1. се разработва в съответствие със структурата, целите и предвижданията на Националния план за управление на отпадъците;
		2. се разработва и приема за период, който следва да съвпада с периода на действие на Националния план за управление на отпадъците;
		3. се актуализира при промяна във фактическите и/или нормативните условия.
		4. включва необходимите мерки за изпълнение на задълженията на Кмета на общината и изискванията по глава втора, раздел IIIна ЗУО;
		5. се публикува на интернет страницата на Община Бойница с цел осигуряване на обществен достъп.
[bookmark: bookmark3]		(14).Кметовете на две или повече общини, включени в регион по чл. 49, ал. 9 от ЗУО могат да разработят обща програма за управление на отпадъците, в случай че задълженията, отговорностите и мерките, засягащи отделните общини, са ясно разграничени в програмата.

III. ЗАДЪЛЖЕНИЯ НА ОБЩИНСКИ СЪВЕТ – БОЙНИЦА
	Чл. 5. (1). Общинският съвет - Бойница:
		1. Определя изискванията към площадките за предаване на отпадъци от хартия и картон, пластмаси и стъкло, в т.ч. условията за регистрация на площадките, както и условията за предаване на отпадъци на площадките за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други.
	2. Определя заплащането за предоставяните услуги за дейностите, свързани с битовите и строителни отпадъци, включително биоотпадъци, опасни битови отпадъци и масово разпространените отпадъци, на своята територия.
		3. Приема решение за участие в регионално сдружение по чл. 24 на ЗУО, копие, от което се изпраща на Кмета на общината, на чиято територия се предвижда изграждането или са разположени съоръжения за третиране на отпадъците.
		4. Приема Общинска програма за управление на отпадъците на територията на община Бойница, разработена по чл. 4, ал. 12 от настоящата наредба, и контролира изпълнението й.
		5. Определя годишния размер на таксата за битови отпадъци за всяко населено място и за всяка дейност поотделно (сметосъбиране и сметоизвозване, обезвреждане на битовите отпадъци в депа или други съоръжения, чистота на териториите за обществено ползване), въз основа на одобрена план-сметка, включваща необходимите разходи за:
	а) осигуряване на съдове за съхраняване на битовите отпадъци - контейнери, кофи и други;
	б) събиране, включително разделно, на битовите отпадъци и транспортирането им до депата или други инсталации и съоръжения за третирането им;
	в) проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от ЗУО;
	г) почистване на уличните платна, площадите, алеите, парковите и другите територии от населените места, предназначени за обществено ползване, както и почистването от отпадъци на общинските пътища.
		(2). Размерът на таксата се определя в левове според количеството на битовите отпадъци.
		(3). При определяне размера на таксата в зависимост от количеството на битовите отпадъци се включват разходите по чл. 5, ал. 1, т.5, б."а", "б" и "в" .
		(4).Таксата се заплаща от данъчно задължените лица, собственици на недвижими имоти, облагаеми с данък по ред, определен от Общински съвет –Бойница.
		(5)..Когато не може да се установи количеството на битовите отпадъци по ал. 2, размерът на таксата се определя в левове на ползвател или пропорционално върху основа, определена от общинския съвет.
		(6).Не се допускат изменения в приетите от Общинския съвет начин на определяне и размер на таксата за битови отпадъци в течение на годината.
		(7).Таксата за поддържане чистотата на териториите за обществено ползване в населените места се определя в левове на ползвател или пропорционално върху основа, определена от общинския съвет.
		(8).Когато до края на предходната година Общинският съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.
		(9).Общинска администрация - Бойница уведомява лицата по ал.4 за дължимите от тях такси за съответния период и за сроковете за плащане.

IV. ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИТЕ ЛИЦА И ЕДНОЛИЧНИТЕ ТЪРГОВЦИ НА ТЕРИТОРИЯТА НА ОБЩИНА БОЙНИЦА
	Чл. 6. (1). Лицата, при чиято дейност се образуват отпадъци, и притежателите на отпадъци ги третират самостоятелно или ги предоставят за събиране, транспортиране и третиране на лица, които имат право да извършват тези дейности в съответствие с изискванията на ЗУО.
		(2).Когато отпадъците са предадени за подготовка преди оползотворяване или обезвреждане на. лицата по ал. 1, не отпада отговорността на първоначалния причинител или притежател за извършване на цялостното оползотворяване или обезвреждане на отпадъците.
		(3).Лицата, които събират и транспортират отпадъци, ги предават за третиране в подходящи инсталации, като спазват разпоредбите на ЗУО и настоящата наредба.
		(4).Отговорността за организиране управлението на масово разпространени отпадъци се поема от производителя на продукта, в резултат, на чиято употреба се образуват отпадъците, при условията на ЗУО.
	Чл. 7. Физическите и юридическите лица и едноличните търговци имат право:
		1. Да правят предложения за подобряване на организацията и изпълнението на дейностите по третиране на отпадъците и поддържането на чистотата на територията на общината;
		2. Да сигнализират на общинската администрация за нарушения на разпоредбите на ЗУО и настоящата наредба;
		3. Да сигнализират общинската администрация за неизпълнение или за некачествено изпълнение на задълженията от лицата, извършващи дейностите по третиране на отпадъците и поддържането на чистотата на територията на общината;
		4. Да съдействат на контролните органи при констатиране на нарушения.
	Чл. 8. Физическите и юридическите лица и едноличните търговци са длъжни да спазват реда и условията за предаването, събирането, вкл. разделното, транспортирането, претоварването, третирането, обезвреждането и оползотворяването на битови отпадъци, строителни отпадъци, масово разпространени отпадъци и другите видовеотпадъци съгласно изискванията на тази наредба, ЗУО и подзаконовите актове към него, като:
		1.изхвърлят отпадъците си само в определените за целта съдове и места и се грижат и съдействат за тяхното опазване;
		2. не допускат разпиляване и изхвърляне на отпадъци извън съдовете, да затварят капаците им и да осигуряват поддържане на чистотата около тях;
		3. събират разделно съответните видове отпадъци в определените от общината съдове за разделно събиране или ги предават в пунктове на лицензирани лица;
		4. опазват и поддържат чистотата на територията на имотите /в т.ч. и незастроените/, на които са собственици, ползватели или наематели.
		5. почистват редовно, включително от сняг и лед прилежащите части към сградите, тротоарите, дворните места и др. терени които обитават и/или стопанисват.
		6. при възникване на замърсяване или опасност от замърсяване са длъжни незабавно да информират общинска администрация, както и да предприемат незабавно действия за ограничаване на последиците от него върху здравето на хората и околната среда.
	Чл. 9. Отпадъците от хартия и картон, стъкло, пластмаси и метали, образувани от търговски обекти, производствени, стопански и административни сгради, се събират разделно.
	Чл. 10. Забранява се:
		1. Изхвърлянето в съдовете за отпадъци на отпадъци с потенциално висок риск за околната среда и човешкото здраве и на отпадъци, които биха могли да доведат до увреждане на самите съдове, сметоизвозващата и сметообработваща техника, в т.ч. (медицински, едрогабаритни, строителни, лесно запалими, взривоопасни, разяждащи, токсични и др.)
		2. Изваждането на отпадъци от съдовете за отпадъци, в т.ч. и от специализираните (за разделно събиране).
		3. Умишленото увреждане на съдовете за битови отпадъци.
		4.  Паленето и изгарянето на отпадъци в съдовете за отпадъци и изхвърлянето на незагасена жар;
		5. Нерегламентираното изгаряне или извършване на друга форма на обезвреждане на битови отпадъци, вкл. изгарянето на отпадъци, автомобилни гуми и други силно димящи предмети в дворовете, улиците, площадите, парковете, градините и поречията.
		6. Паркирането на ППС (пътни превозни средства) по начин, който ще попречи на събирането и извозването на битови отпадъци.

		7. Преместването на съдовете за битови отпадъци и съдовете за разделно събиране на масово разпространени отпадъци от определените им места, без разрешение от общинската администрация.
		8. Изхвърлянето на отпадъци по улиците, площадите, зелените площи и др. обществени места, както и през балкони и прозорци на жилищните сгради.
		9. Миенето, почистването и ремонтирането на пътни превозни средства по улиците, площадите, парковете, зелените площи, терените на жилищните комплекси и др. обществени места.
		10. Изхвърлянето на строителни отпадъци, излишни земни маси и др. материали на места извън определеното от общината депо/площадка.
		11. Складирането на строителни и др. материали на тротоарите и уличните платна и приготвянето на варови, циментови и др. разтвори, без осигурено заграждение или контейнер.
		12. Оставянето на непочистени тротоарни и улични площи след прибиране на стоварените строителни материали от собственикът им.
		13. Транспортиран ето на материали, продукция, стоки, отпадъци и др. през и в с. Бойница и другите населени места в общината, от транспортни средства без съответно оборудване (с брезенти, мрежи), надлежно уплътнени и с почистена ходова част.
		14. Транспортирането на пожароопасни и взривоопасни вещества и материали в необорудвани за целта специални МПС.
		15. Изхвърлянето и натрупването на земни маси, отпадъци от строителна и селскостопанска дейност, оборска тор, трупове на животни в съдовете за битови отпадъци, около тях и на местата за обществено ползване, а също и край пътища, пътеки, граници между имоти, кариери, речни корита и дерета, и всички комуникации, свързващи отделните имоти.
		16. Изхвърлянето на масово разпространени отпадъци, обозначени с маркировка за разделно събиране, в контейнери за битови отпадъци и в съдове за събиране на отпадъци, поставени в имоти - публична държавна или общинска собственост, или смесването им с други материали или отпадъци по начин, затрудняващ тяхното последващо рециклиране или оползотворяване, при създадена система за разделно събиране на съответните МРО.
		17. Изхвърлянето на обемисти отпадъци от опаковки (хартиени, картонени и др.) в съдовете за битови отпадъци.
		18. Неконтролираното освобождаване и/или изхвърляне на негодни за употреба акумулатори, както и неконтролираното освобождаване, изхвърляне и/или изливане на електролит от негодни за употреба акумулатори.

		19. Смяната, съхраняването и/или изхвърлянето на отработени масла и отпадъчни нефтопродукти и др. опасни вещества водещо до замърсяване на земята и почвата в т.ч. зелени площи, тротоари, улични платна и др.
		20. Изхвърлянето на отработени масла, отпадъчни нефтопродукти и др. опасни вещества в повърхностните и подземните води и в канализационните системи.
		21. Изоставянето на ИУМПС върху имоти - държавна и общинска собственост.
22. Разкомплектоване на ИУМПС:
		1. от собствениците им, когато ги съхраняват в частен имот;
		2. на площадките за временно съхраняване или добив на отпадъци от МПС, или събиране на други видове отпадъци, които не произхождат от МПС.
		3.  Изхвърлянето на опасни отпадъци от лечебните заведения на неразрешени за тази цел места.
		4. Съхраняването на опасни отпадъци от лечебните заведения на открито или по начин, който води до замърсяване на компонентите на околната среда или разпространение на зарази, болести, или създава предпоставки за възникване на опасност от епидемии.
		5. Предаването на производствени и опасни отпадъци на лица, които не притежават съответното разрешение по чл. 67 от ЗУО.
	Чл. 11.(1). Притежателите на отпадъци са причинителите на отпадъци, или физическото или юридическото лице, в чието владение се намират те.
		(2).Предаването и приемането на производствените, строителните и опасните отпадъци се извършва само въз основа на писмен договор с лица, притежаващи разрешение, комплексно разрешително или регистрационен документ по чл. 35 от ЗУО за отпадъци със съответния код съгласно Наредба № 2 от 23.07.2014 г. за класификация на отпадъците.
		(3).Притежателите на отпадъци са длъжни:
		1. да изпълняват разпоредбите за третиране на различните по вид, произход и свойства отпадъци;
		2. да поддържат в постоянна изправност и нормално действие съоръженията си за третиране на отпадъци;
		3. да организират безопасно съхраняване на отпадъците, за които не може да бъде осигурено третиране в съответствие с изискванията на ЗУО, на територията на Република България;
		4. при наличие на опасни отпадъци да определят отговорно лице и да организират безопасното им управление;
		5. да водят отчетност за отпадъците по реда, определен със ЗУО и подзаконовите нормативни актове по прилагането му;
		6. в момента на поискването да осигуряват достъп на контролните органи до съоръженията, в които се образуват отпадъци, до съоръженията за съхраняване и третиране на отпадъците и до документацията по отпадъците;
		7. да осигурят инструктаж и периодично обучение на персонала, който работи с опасни отпадъци;
		8. да предвидят и осъществят необходимите мерки за неразпространяване на замърсяване след закриване на обектите и дейностите, както и на инсталациите или съоръженията за третиране на отпадъци;
		9. да предвидят необходимите финансови средства за:
	а) изпълнение на плана за мониторинг;
	б) закриване на инсталациите или на съоръженията за третиране на отпадъци;
	в) следоперативен мониторинг и контрол;
	10. да изготвят план за действие при възникване на аварии при осъществяване на дейности с отпадъци;
		11. да уведомяват компетентните органи за предстоящи промени на суровините и технологичните процеси, които биха довели до изменение в количеството или вида на образуваните отпадъци и техните опасни свойства.
		(4).При възникване на замърсяване лицата, при чиято дейност се образуват и/или третират отпадъци, предприемат незабавно действия за ограничаване на последиците от него върху здравето на хората и околната среда.
	Чл. 12. (1). За смесени отпадъци, образувани от домакинствата, не се прилагат изискванията на ЗУО относно:
	1. контрол на опасни отпадъци;
		2. забрана за смесване на опасни отпадъци;
		3. етикетиране на опасни отпадъци;
		4. водене на документация за опасни отпадъци по глава четвърта, раздел I от ЗУО.
		(2).Разпоредбите на ЗУО относно етикетиране и документация за опасни отпадъци не се прилагат за отделни фракции от опасни отпадъци, образувани от домакинства, до
приемането им за събиране, обезвреждане или оползотворяване от лице, притежаващо съответното разрешение.

V. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА БИТОВИ ОТПАДЪЦИ И ПОДДЪРЖАНЕ НА ЧИСТОТАТА
	Чл. 13. (1).Дейностите по събиране, транспортиране, временно съхраняване, оползотворяване и/или обезвреждане на битови неопасни отпадъци се извършват от лица, притежаващи съответно разрешително, комплексно разрешително или регистрационен документ по чл. 35 от ЗУО за конкретната дейност.
	Чл.14. (1). Кметът на общината осигурява съдове за съхраняване на битови отпадъци - (контейнери, кофи, кошчета).
	(2). За новопостроени сгради, броят на необходимите съдове за битови отпадъци се заявява от собствениците на сградата и се одобрява от общинската администрация съобразно вида, предназначението, приблизителния брой на ползвателите, наличието на други съдове за битови отпадъци в съседство и др. фактори.
	Чл.15. (1). Кметът на общината отговаря за събирането на битови отпадъци, транспортирането им до общинското/регионалното депо за обезвреждането им и поддържане на чистотата на териториите за обществено ползване.
		(2).Границите на територията, върху която се осъществява организирано събиране и транспортиране на битови отпадъци се определя със заповед на кмета на общината до 30 октомври на предходната, за всяка следваща година.
		(3).Общински съвет - Бойница приема решение относно необходимите финансови средства за извършване на дейностите по събиране, транспортиране на битови отпадъци, поддържане на чистотата на обществените места, обезвреждане на битови отпадъци и контролира тяхното разходване.
	Чл.16. (1). Почистването на пазарите, местата за улична търговия, паркингите, обществените гаражи, автогарата, административните, производствените, складовите помещения и др. подобни, прилежащите им тротоари, дъждоприемни шахти, зелени площи, снегопочистването и зимното поддържане се осигурява от лицата, които ги стопанисват и експлоатират.
	(2).Почистването и поддържането на чистотата (в т.ч. осигуряване на съответни съдове за отпадъци) на парковете, градините и др. зелени площи, неразпределени като прилежащи терени е задължение на лицата, които ги стопанисват.
		(3).Почистването и поддържането на чистотата (вкл. обезпечаването с необходимия брой съдове за отпадъци) на части от тротоари, площади, улични платна и др. терени - общинска собственост, ползвани за търговска дейност на открито, е задължение на ползвателите.
	Чл.17. Почистването и поддържането на чистотата на прилежащите терени, към сградите, дворовете и др., се извършва от лицата, които ги обитават или стопанисват.
	Чл.18.(1). 	Битовите	отпадъци се оползотворяват и/или обезвреждат наобщинското/регионалното депо за битови отпадъци.
		(2).Дейностите по оползотворяването и/или обезвреждане на битови отпадъци и стопанисването на депото по време и след неговата експлоатация се извършват от оператора на депото.
		(3).Лицата по ал.2 уведомяват кмета на общината, най-малко две години преди изчерпването на обема на депото.
		(4).При уведомяването по ал. 3 кметът на общината предприема действия за определяне на нова площадка и за изграждане на ново съоръжение и/или инсталация за обезвреждане на отпадъците или организира съвместно с други общини обезвреждането на отпадъците на регионален принцип.
	Чл.19. (1). Общините, включени във всеки от регионите по чл. 49, ал. 9 от ЗУО, създават регионална система за управление на отпадъците, състояща се от регионално депо и/или други съоръжения за третиране на отпадъци.
		(2).Регионалната система за управление на отпадъците има за цел да постигне тяхното ефективно събиране, транспортиране и третиране съобразно изискванията на чл. 6, ал. 1 и изпълнение на задълженията по чл. 19 от ЗУО чрез участие на общините.
	(3).Общините - членове на регионалното сдружение, определят собствеността на регионалното депо и/или друго съоръжение за третиране на отпадъците. Собствеността може да бъде:
		1.на общината, която е собственик на терена или има учредено право на строеж върху определения за изграждане терен;
		2. съсобственост на общините - членове на сдружението;
		3. съсобственост между финансиращия частен партньор и общината - собственик на терена, и/или общините - членове на сдружението;
		4. собственост на финансиращия частен партньор за съоръженията за подготовка преди оползотворяване или обезвреждане и оползотворяване на отпадъците.
		(4).Цената за третиране на тон отпадък, постъпил в регионалната система за управление на отпадъците, е еднаква за всички членове на регионалното сдружение и в нея не може да бъде калкулирана печалба за сдруженията.
		(5).Община, неучастваща в регионалната система за управление на отпадъците, може да ползва същата или друга такава при условия и цени, определени от съответното регионално сдружение.
	Чл. 20. (1). Общините, включени във всеки от регионите по чл. 49, ал. 9 от ЗУО, създават по реда на ЗУО регионално сдружение.
		(2).Общинският съвет на съответната община приема решение за участие в регионалното сдружение, копие от което се изпраща на кмета на общината, на чиято територия се предвижда изграждането или са разположени съоръжения за третиране на отпадъците.

VI. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА СТРОИТЕЛНИ ОТПАДЪЦИ
	Чл. 21. Изискванията за управление на строителни отпадъци и за влагане на рециклирани строителни материали се определят с наредба на Министерския съвет.
	Чл. 22. (1).Строителството, разрушаването на законни сгради и съоръжения и доброволното премахване на незаконни строежи или на негодни за ползване или застрашаващи сигурността строежи се извършва по начин, осигуряващ последващото оползотворяване, в т.ч. рециклиране на образуваните строителни отпадъци в съответствие с изискванията на наредба на Министерския съвет по чл. 43, ал. 4 от ЗУО – Наредба за управление на строителните отпадъци и за влагане на рециклирани строителни материали, приета с ПМС № 267 от 05.12.2017 г., обн., ДВ, бр. 98 от 08.12.2017 г.
	(2).Възложителят на строителство, разрушаване на законни строежи и доброволно премахване на незаконни строежи или на негодни за ползване или застрашаващи сигурността строежи, носи отговорност за изпълнението на целите, свързани с подготовка за повторна употреба, рециклиране и друго оползотворяване на материали от строителни отпадъци, съгласно чл. 32, ал. 1 от ЗУО.
		(3).Принудителното премахване на незаконни строежи или на негодни за ползване или застрашаващи сигурността строежи се извършва от собственика или изпълнителя на разрушаването, селективно по материали, след одобряване на план за управление на отпадъци от строителство и разрушаване по чл. 11 от ЗУО, което се вписва като задължително условие в договорите за възлагане на премахването.
		(4).Разходите за извършване на дейностите по транспортиране и третиране на строителни отпадъци, получени в резултат на принудителното премахване на строеж, са за сметка на извършителя на незаконния строеж или на собственика на сградата или съоръжението. Въз основа на влязла в сила заповед за премахване на строежа и протокол за извършените разходи за дейностите по транспортиране и оползотворяване на отпадъците, кметът на община Бойница подава заявление за издаване на заповед за незабавно изпълнение за събиране на вземането от задължените лица по реда на чл. 417, т. 2 от Гражданския процесуален кодекс.
		(5).Възложителят на обществени поръчки за проектиране и изпълнение на строежи, с изключение на премахване на строежи, включва в условията за избор на изпълнител и в договорите за възлагане задължения към изпълнителите за влагане на рециклирани строителни материали съгласно изискванията на Наредба за управление на строителните отпадъци и за влагане на рециклирани строителни материали.
	Чл. 23. Извършването на дейностите по третиране и транспортиране на строителните отпадъци (вкл. строителните отпадъци от вътрешни преустройства и текущи ремонти на сгради и съоръжения) и излишните земни маси е задължение на собственика, инвеститора или изпълнителя на дейността, от която са формирани.
	Чл. 24. (1) Третирането и транспортирането на отпадъците от строителни площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор.
		(2).Кметът на общината определя маршрута за транспортиране на строителните отпадъци и инсталацията/съоръжението за третирането им.
		(3).Предаването и приемането на строителни отпадъци се извършва въз основа на договор.
	Чл.25. (1). При подаване на заявление за издаване на разрешение за строеж и разрешения за реконструкция на сгради и съоръжения, към негосе прилага декларация за очакваните количество строителни отпадъци според проекта. Декларираните количества се вписват в разрешението за строеж.
		(2).В случай на изменения в проекта, водещи до промяна в количеството на строителни отпадъци спрямо количеството, вписано в строителното разрешение, собственикът на обекта подава молба за изменение на строителното разрешение.
		(3).Когато дейностите по третиране и транспортиране на строителните отпадъци и излишните земни маси касаят обекти, за които се издава разрешение за строеж и се открива строителна линия, отговорните по чл. 11 лица подават по образец заявление за издаване на документ за насочване на строителни отпадъци и земни маси, въз основа на който Община Бойница определя маршрут при транспортиране на отпадъци.
	(4).().Разрешение за третиране и транспортиране на строителните отпадъци и излишните земни маси, се издава за всеки отделен обект.
	Чл. 26. (1). Забранява се въвеждането в експлоатация на строежи по реда на ЗУТ без наличие на разрешение, комплексно разрешително или регистрационен документ по чл. 35 от ЗУО за дейности с отпадъци, когато такъв се изисква.
	(2). Забранява се въвеждането в експлоатация по реда на ЗУТ на депа за опасни и неопасни отпадъци без наличие на определен размер на обезпеченията за закриване и следексплоатационни грижи на площадките на депа в съответствие с чл. 60 от ЗУО.

	Чл. 27. (1). Възложителите на строителни и монтажни работи по смисъла на § 5, т. 40 от Допълнителните разпоредби на ЗУТ, както и възложителите на премахване на строежи, възлагат изготвянето на план за управление на строителни отпадъци в обхват и съдържание, определени с Наредба за управление на строителните отпадъци и за влагане на рециклирани строителни материали.
	(2).Изискването по ал. 1 не се прилага за:
	1. премахване на сгради с разгъната застроена площ (РЗП), по-малка от 300 кв. м;
	2. премахване на сгради с паянтова конструкция;
	3. реконструкция и основен ремонт на строежи с РЗП, по-малка от 700 кв. м;
	4. промяна на предназначението на строежи с РЗП, по-малка от 700 кв. м;
	5. строеж на сгради с РЗП, по-малка от 700 кв. м;
	6. изграждане, реконструкция, основен ремонт и премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1500 линейни метра в урбанизирани територии;
	7. изграждане, реконструкция и основен ремонт на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 5000 линейни метра извън урбанизирани територии;
	8. премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1000 линейни метра извън урбанизирани територии;
	9. изграждане, рехабилитация, основен ремонт, реконструкция и премахване на пътища с дължина до 500 линейни метра;
	10. премахване на негодни за ползване или застрашаващи безопасността строежи, когато е наредено по спешност от компетентен орган, с РЗП, по-малка от 300 кв. м;
	11. изграждане и премахване на строежи от шеста категория;
	12. всички текущи ремонти.
	(3).Планът по ал. 1 се изтготвя от правоспособен проекттант по смисъла на чл. 162, ал. 1 от Закона за устройство на територията.
	(4).Плановете за управление на строителни отпадъци се одобряват:
		1. По искане на възложителя от главния архитект на общината заедно с инвестиционния проект и вписани в разрешението за строеж по реда на чл. 156б, ал. 7 от ЗУТ;
		2. От кмета на общината или оправомощено от него длъжностно лице, по искане на възложителя на строежа, след влизането в сила на разрешението за строеж и преди откриването на строителната площадка и/или преди започването на дейностите по изграждане или премахване на обект по ал. 1.
		(5).Компетентният орган по ал. 4 може да изисква предоставяне на допълнителна информация или отстраняване на нередовностите в случай на несъответствие с изисквания на наредбата по чл. 43, ал. 4 от ЗУО, като изпраща мотивирано становище до заявителя не по-късно от 14 дни от получаване на плана.
		(6).В случаите по ал. 4, т. 2 Кметът на община Бойницаили оправомощено от него длъжностно лицеодобрява плана за управление на строителни отпадъци или мотивирано отказва одобрението му в срок до 14 дни от получаването на плана или от отстраняването на нередовностите и/или предоставянето на допълнителната информация.
		(7).Отказът за одобрение на плана може да бъде обжалван по реда на Административнопроцесуалния кодекс.
		(8).Одобрението на плана за управление на строителни отпадъци включва проверка на съответствието с целите за рециклиране и оползотворяване на строителни отпадъци.
		(9). Изпълнението на плана и състоянието на обектите се установяват:
		1.за строежите, за които се упражнява строителен надзор - с окончателния доклад по чл. 168, ал. 6 от ЗУТ на лицето, упражняващо строителен надзор, в който се описва изпълнението на целите за оползотворяване и рециклиране на строителни отпадъци и целите за влагане на рециклирани строителни материали при изпълнението на проекта, като се прилагат и копия на първични счетоводни документи, доказващи предаването на отпадъците на лица, притежаващи разрешение или регистрационен документ за извършване на дейности с отпадъци;
		2. за строежите, за които не се упражнява строителен надзор - с отчет до Кмета на община Бойница по образец съгласно Наредба за управление на строителните отпадъци и за влагане на рециклирани строителни материали, в който се описва изпълнението на целите за оползотворяване и рециклиране на строителни отпадъци и целите за влагане на рециклирани строителни материали при реализацията на проекта, като се прилагат и копия на първични счетоводни документи, доказващи предаването на отпадъците на лица, притежаващи разрешение или регистрационен документ за извършване на дейности с отпадъци.


VII. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ И ОПАСНИ ОТПАДЪЦИ
	Чл. 28. (1). Предаването и приемането на производствените и опасните отпадъци се извършват само въз основа на писмен договор с лица, притежаващи разрешение, комплексно разрешително или регистрационен документ по чл. 35 от ЗУО за съответната дейност и площадка за отпадъци със съответния код съгласно Наредба № 2/23.07.2014г. за класификация на отпадъците.
		(2).Притежателите на отпадъци са длъжни:
		1. да изпълняват разпоредбите за събиране, транспортиране и третиране на отпадъците;
		2. да поддържат в постоянна изправност и нормално действие съоръженията си за третиране на отпадъци;
3. да предприемат всички мерки за несмесване на:
	а) опасни отпадъци с други опасни отпадъци или с други отпадъци, вещества или материали; смесването включва и разреждането на опасни вещества;
	б) оползотворими отпадъци с неоползотворими отпадъци;
	1. да организират безопасно съхраняване на отпадъците, за които не може да бъде осигурено третиране в съответствие с изискванията на ЗУО;
	2. при наличие на опасни отпадъци да определят отговорно лице и да организират безопасното им управление;
	3. да водят отчетност за отпадъците по реда, определен със ЗУО и подзаконовите нормативни актове по прилагането му;
	4. в момента на поискването да осигуряват достъп на контролните органи до съоръженията, в които се образуват отпадъци, до съоръженията за съхраняване и третиране на отпадъците и до документацията по отпадъците;
	5. да осигурят инструктаж и периодично обучение на персонала, който работи с опасни отпадъци;
	6. да предвидят и осъществят необходимите мерки за неразпространяване на замърсяване след закриване на обектите и дейностите, както и на инсталацията или съоръжението за третиране на отпадъци;
	7. да предвидят необходимите финансови средства за:
	а) изпълнение на плана за мониторинг;
	б) закриване на инсталацията или на съоръжението за третиране на отпадъци;
	в)следоперативен мониторинг и контрол.
	8. да уведомяват компетентните органи за предстоящи промени на суровините и технологичните процеси, които биха довели до изменение в количеството или вида на образуваните отпадъци и техните опасни свойства.
		(3).Притежателите на опасни отпадъци по ал. 2 могат да извършат смесване на отпадъци, при условие че:
		1. дейността по смесване се извършва от лица, които притежават разрешение или комплексно разрешително по чл. 35 от ЗУО;
		2. изискванията по чл. 1, ал. 3 от ЗУО са изпълнени и не се увеличава вредното въздействие на управлението на отпадъците върху човешкото здраве и околната среда, и
		3. дейността по смесване отговаря на най-добрите налични техники.
		(4).Предаването и приемането на производствени отпадъци за съответно третиране и/или транспортиране се извършва въз основа на договор.
		(5).За депониране (обезвреждане) на производствените отпадъци притежателят им заплаща такса на оператора на депото.
		(6).Всички разходи за третирането и транспортирането на производствените отпадъци са за сметка на притежателя им, ако друго не е договорено.

VIII. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА МАСОВО
РАЗПРОСТРАНЕНИ ОТПАДЪЦИ

Чл. 29. (1) Изискванията към продуктите, след чиято употреба се образуват масово разпространени отпадъци, редът и начините за тяхното разделно събиране, повторна употреба, рециклиране и/или оползотворяване, включително целите за разделно събиране, повторна употреба, рециклиране и/или оползотворяване, се определят с наредби на Министерския съвет.
		(2).Лицата, пускащи на пазара продукти, след употребата, на които се образуват масово разпространени отпадъци, отговарят за разделното им събиране и третиране, както и за постигане на съответните цели за разделно събиране, повторна употреба, рециклиране и/или оползотворяване, определени с наредбите по ал. 1.
		(4).Лицата по ал. 2 изпълняват задълженията си:
		1.индивидуално, или
2. чрез колективни системи, представлявани от организация по оползотворяване.
		(5).В случай че изпълняват задълженията си индивидуално, лицата по ал. 2, както и всички техни дистрибутори, включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти, в съответствие с изискванията на наредбите по ал. 1.
		(6).Лицата по ал. 2 могат да изпълняват задълженията си индивидуално след получаване на разрешение по реда на глава пета, раздел III от ЗУО.
		(7).Лицата по ал. 2 могат да изпълняват задълженията си чрез колективни системи след сключване на договор с организация по оползотворяване по ал. 3, т. 2, притежаваща разрешение, издадено по реда на глава пета, раздел III от ЗУО.
		(8).Договорите по ал. 5 съдържат изисквания за проверка и одитиране на данните за продуктите, пуснати на пазара от лицата по ал. 2.
		(9).Лицата по ал. 2 могат да променят организацията по ополозотворяване, чрез която изпълняват задълженията си, само след като прекратят договора си по ал. 5 с нея. При сключването на нов договор с друга организация по ополозотворяване задълженото лице е длъжно да й представи копие от уведомлението за прекратяване на договора си с предходната организация.
		(10).Лицата по ал. 2 не могат да участват по едно и също време в повече от една организация за един и същ отпадък.
			(11).Организациите по оползотворяване и лицата, които изпълняват индивидуално задълженията си, създават системи за разделно събиране, повторна употреба, рециклиране и/или оползотворяване на съответния вид масово разпространени отпадъци на територията на Република България в съответствие с изискванията на ЗУО и наредбите по ал. 1.
	Чл. 30. (1). Дейностите по събиране, съхранение, преработване и/или обезвреждане на НУБА имат право да извършват само лица, притежаващи съответно комплексно разрешително, разрешително или регистрационен документ по ЗУО за съответната дейност.
	(2).Лицата по ал. 1 са длъжни да осъществяват конкретната дейност в съответствие с разпоредбите на Наредбата за батерии и акумулатори и за негодни за употреба батерии и акумулатори.
		(3).Места за събиране на негодни за употреба батерии са всички места, където се предлагат батерии, както и местата, определени за целта по чл. 4 ал. 1 т. 14 от настоящата наредба.
		(4).Лицата, които стопанисват обектите по ал. 3, са длъжни да предвидят места за поставяне на специални съдове за събиране на негодни за употреба батерии и да осигурят достъп до тях.
	Чл. 31. (1). Дейностите по събиране, съхранение, преработване и/или обезвреждане на отпадъци от излязло от употреба електрическо и електронно оборудване (ИУЕЕО) (в т.ч домакински уреди, информационно и телекомуникационно оборудване, потребителски уреди; осветителни тела, електрически и електронни инструменти, електрически и електронни играчки, уреди за забавление и спорт), имат право да извършват само лица, притежаващи съответно комплексно разрешително, разрешително или регистрационен документ по чл. 35 от ЗУО за съответната дейност.
		(2).Лицата по ал. 1 са длъжни да осъществяват конкретната дейност в съответствие с разпоредбите на Наредбата за излязлото от употреба електрическо и електронно оборудване.
	Чл. 32. (1). Лицата, които пускат на пазара ЕЕО, предназначено за употреба в бита, и изпълняват задълженията си индивидуално, и организациите по оползотворяване на ИУЕЕО създават системи за разделно събиране на ИУЕЕО, образувано в бита, които трябва да осигуряват:
1. събиране от крайните потребители:
	а) чрез превозни средства - от местата, в които се образува ИУЕЕО, или
	б)чрез поставяне на съдове за събиране, разположени на мястото на продажбата на ЕЕО от същия вид или на друго достъпно място в района, в който се образува ИУЕЕО, или
		в)чрез оборудване на места за разделно събиране на ИУЕЕО;
		2. предаване на събраното по т. 1 ИУЕЕО на площадки за съхраняване, съоръжения за предварително третиране, рециклиране, оползотворяване и/или обезвреждане.
		(2).Лицата, които пускат на пазара ЕЕО, могат да установят депозитни системи за ЕЕО, пуснато от тях на пазара.
		(3).Въвеждането на системи за разделно събиране на ИУЕЕО не трябва да възпрепятства функционирането на съществуващите системи за събиране на битови отпадъци и за разделно събиране на други масово разпространени отпадъци.
	Чл. 33.(1). Дейностите по събиране и транспортиране и по третиране на ИУМПС се извършват от лица, притежаващи документ по чл. 35 ЗУО.
	(2).Дейностите по събиране, съхранение, разкомплектоване, преработване и/или обезвреждане на ИУМПС, компоненти и материали от тях имат право да извършват само лица, притежаващи съответно разрешително по чл. 47 от ЗУО за съответната дейност.
	Чл. 34. (1). Собствениците на ИУМПС са длъжни да ги предават на площадки за събиране и съхраняване или в центрове за разкомплектоване.
		(2).Забранява се:
		1. предаването на ИУМПС или на отпадъци от МПС по начини, различни от предвидените в наредбата;
		2. предаването на ИУМПС на лица, които не притежават разрешение, издадено по реда на чл. 67 ЗУО, или комплексно разрешително, издадено по реда на глава седма, раздел II от Закона за опазване на околната среда.
	Чл. 35. (1). Кметът на общината:
		1. определя местата по чл. 19, ал. 3, т. 7 от ЗУО на територията на общината за предаване на ИУМПС в съответствие с програмата по чл. 52, ал. 1 от ЗУО и наредбата по чл. 22 от ЗУО;
		2. организира дейностите по събирането на ИУМПС по чл. 143, ал. 7 и 8 от ЗДвП и предаването им в центрове за разкомплектоване, за което уведомява областната дирекция на Министерството на вътрешните работи по месторегистрация на МПС.
		(2).Кметът на общината извършва дейностите по ал. 1, като сключва договор със:
		1. организации по оползотворяване на ИУМПС;
2. лица, които изпълняват задълженията си индивидуално.
		(3).Договорите по ал. 2 съдържат най-малко:
		1. изисквания към системата за събиране на ИУМПС на територията на съответната община;
		2. задълженията за контрол по спазване на изискванията за събиране на ИУМПС на територията на съответната община;
		3. задълженията за предоставяне на информация на гражданите на съответната община по прилагане на системата за събиране на ИУМПС, провеждане на образователни и информационни кампании и работа с обществеността.
		(4).За местата по ал. 1, т. 1 се отрежда достатъчно площ, като се отчита броят на ИУМПС на територията на общината за година.
	Чл. 36. (1). Кметът на общината назначава комисия в състав: служител на РУ - Кула, "КАТ - Пътна полиция" и представител на общинската администрация.
		(2).Комисията:
		1. Установява наличието на излезли от употреба моторни превозни средства (ИУМПС), паркирани (изоставени ) в имоти общинска собственост;
		2. Издирва собствениците на ИУМПС;
		3. Издава предписания на собствениците за преместване на ИУМПС, паркирани (изоставени) в имоти общинска собственост, съгласно образец - Приложение №1.
		4. Съставя констативни протоколи за техническото състояние на ИУМПС, съгласно образец - Приложение № 2 и констативни протоколи за неизпълнение на предписанията за преместване съобразно образец - Приложение № 3.
		(3).Собствениците на ИУМПС се уведомяват за предписанието за преместване лично срещу подпис или чрез писмо с обратна разписка.
		(4).В случай, че собственикът на ИУМПС не може да бъде установен, предписанието се залепва под формата на стикер на видно място на моторното превозно средство.
		(5).Едновременно с връчването на предписанието (респективно залепването на стикера) се съставя протокол за техническото състояние на ИУМПС по образец - Приложение №2.
		(6).Когато собственикът е неизвестен, или макар известен, не може да бъде уведомен поради трайно отсъствие от страната или по други обективни причини, към констативния протокол се прилага служебна записка и/или други документи, удостоверяващи извършените действия и констатации.
		(7).В 10-дневен срок от получаването на предписанието (респективно залепването на стикера) собственикът на ИУМПС е длъжен да го премести в собствен поземлен имот или в определената от кмета на общината площадка за временно съхранение.
		(8).Изискването за връчване на предписанието за преместване на ИУМПС в 10-дневен срок се счита за изпълнено с неговото връчване (респективно залепването на стикера). Срокът за преместване започва да тече от деня, следващ посочената в предписанието (стикера) дата и завършва в 24 часа на десетия ден. Когато последния ден на срока е неприсъствен, срокът изтича в 24 часа на първия следващ присъствен ден.
		(9).При неизпълнение на предписанието за преместване, въз основа на констативен протокол съобразно образец - Приложение №3, съставен от комисията по чл.36, ал.1, кметът на общината издава заповед за преместване на ИУМПС на площадка за временно съхранение. След изтичане на законните срокове за обжалване по АПК, заповедта се изпълнява от лице по чл.5, което е сключило договор с Общината, за сметка на собственика на ИУМПС.
	Чл. 37. (1). ИУМПС се пазят на площадката за временно съхраняване и се предават в център за разкомплектуване не по-рано от 14 дни от датата на приемането им.
	Чл.38. (1). Собственикът на МПС, на което не е заверен знака за технически преглед за повече от две години от определената му дата за следващ преглед, или на МПС с прекратена регистрация, и МПС не се съхранява в имот частна собственост, е длъжен да го предаде на площадка за временно съхранение или в център за разкомплектоване на ИУМПС.
	Чл. 39. (1). Дейностите по събиране, съхранение, преработване и/или обезвреждане на отработени масла и отпадъчни нефтопродукти, имат право да извършват само лица, притежаващи съответно комплексно разрешително или разрешително по чл. 35 от ЗУО за съответната дейност.
		(2).Лицата по ал. 1 са длъжни да осъществяват конкретната дейност в съответствие с изискванията на Наредбата за отработените масла и отпадъчните нефтопродукти и на Наредбата за изискванията за третиране и транспортиране на производствени и опасни отпадъци.
		(3).Местата за смяна на отработени масла се определят от Общински съвет - Бойница.
	Чл. 40.(1).Дейностите по събиране и транспортиране на ИУГ имат право да извършват само лица, притежаващи регистрация по чл. 35, ал. 3 от ЗУО за съответната дейност. Дейностите по съхранение, преработване и/или обезвреждане на ИУГ имат право да извършват само лица, притежаващи разрешително по чл. 35 от ЗУО за съответната дейност.
	(2).Изграждането на събирателните пунктове за ИУГ е задължение на лицата, получили разрешение по чл.47 от ЗУО.
	(3).Местата на събирателните пунктове се съгласуват с Кмета на Община Бойница.
	(4).Физическите и юридическите лица и едноличните търговци са длъжни да предават излезлите от употреба гуми само на определените събирателни пунктове.
		(5).Лицата по ал. 1 са длъжни да осъществяват конкретната дейност в съответствие с изискванията на Наредбата за изискванията за третиране на излезли от употреба гуми и на Наредбата за изискванията за третиране и транспортиране на производствени и опасни отпадъци.

IX. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ОТПАДЪЦИ ОТ
ОПАКОВКИ

		Чл. 41. Системите за разделно събиране на отпадъци по чл. 19, ал. 3, т. 6 и за разделно събиране на отпадъци от опаковки обхващат не по-малко от 6 000 000 жители на територията на страната и задължително включват всички населени места с население, по-голямо от 5000 жители, и курортните населени места.
	Чл. 42.(1).Отпадъците от хартия и картон, стъкло, пластмаси и метали, образувани от търговски обекти, производствени, стопански и административни сгради, не се събират разделно, тъйкато в община Бойница няма населении места с население над 5 000 жители, както и курортни населении места, поради което общината не се намира в приложното поле на чл.33, ал.1 от ЗУО.
		(2).Ползвателите на големите: търговски обекти, производствени, стопански и административни сгради в населените места в община Бойницане може да събират разделно отпадъците по ал. 1 и да ги предават на лица, притежаващи разрешение, комплексно разрешително или регистрационен документ по чл. 35 от ЗУО и/или с организация по оползотворяване.
		(3).Малките търговски, производствени, стопански и административни обекти в населените места на община Бойницане не са задължени да ползват системата за разделно събиране на отпадъци от опаковки.
		(4).Големите търговски, производствени, стопански и административни обекти в населените места на община Бойница могат, да сключват отделни договори за управление на генерираните и разделно събрани от тях отпадъци от опаковки, с организация по оползотворяване или с лица, притежаващи разрешение, комплексно разрешително или регистрационен документ по чл. 35 от ЗУО.
	Чл. 43. (1). Притежателите на отпадъци от опаковки, обозначени с маркировка за разделно събиране, са длъжни да ги предават и/или изхвърлят на определените за целта места, когато на територията на населеното място има организирана система за разделно събиране и/или за предаване на отпадъците за рециклиране.
		(2).Опаковки, служили за опаковане на опасни химични вещества, се третират и транспортират съгласно изискванията за третиране и транспортиране на опасни отпадъци.
		(3).Лицата, пускащи на пазара продукти, след употребата, на които се образуват отпадъци от опаковки, които изпълняват индивидуално задълженията си, и организациите за оползотворяване, представляващи колективни системи на такива лица, са длъжни осъществяват конкретната дейност съответствие с изискванията на Наредбата за опаковките и отпадъците от опаковки.
			(4).Лицата по ал. 3, които изпълняват индивидуално задълженията си, както и всички техни дистрибутори, включително лицата, извършващи продажба на крайните потребители, осигуряват за своя сметка събирането, сортирането, предварителното третиране, оползотворяване, рециклиране и транспортирането на отпадъците от опаковки, както и постигането на целите по чл. 31, ал. 1, т. 1 от ЗУО.
	Чл. 44. (1). Дистрибуторите и лицата, които извършват продажба на опаковани стоки в търговски обекти, са задължени:
		1. в рамките на работното време на обекта да приемат без заплащане от крайните потребители използвани опаковки и/или отпадъци от опаковки от същия вид, за които има организирана депозитна или друга система за многократна употреба;
		2. да организират по подходящ начин място за връщане и/или за разделно събиране на използвани опаковки и/или отпадъци, за които има организирана депозитна или друга система за многократна употреба.
		(2). Дейностите по ал. 1 се извършват въз основа на сключен договор с организация по оползотворяване на отпадъци от опаковки или с лица, индивидуално изпълняващи задълженията си по Наредбата за опаковките и отпадъците от опаковки, и/или лица, притежаващи съответния разрешителен или регистрационен документ по чл. 35 от ЗУО.
		(3). С договорите по ал. 2 се гарантира, че използваните опаковки и/или отпадъци от опаковки ще бъдат предадени за рециклиране и оползотворяване на лица, притежаващи съответния разрешителен или регистрационен документ по чл. 35 от ЗУО.
		(4). Лицата по ал. 1 са могат да поставят на видно място в търговските обекти табели, съдържащи информация за:
		1. възможностите и начина за обратно приемане в търговския обект на използвани опаковки и/или отпадъци от опаковки;
		2. другите налични места за предаване на използвани опаковки и/или отпадъци от опаковки.
	Чл. 45.(1). Потребителите и дистрибуторите могат да върнат употребените опаковки на търговците, от които са закупили съответните стоки, във всички търговски обекти на едно и също юридическо лице или едноличен търговец, в които се продават опаковани стоки от същия вид.
		(2). При доставка на стоки, опаковани в групови или транспортни опаковки, потребителят има право да върне опаковките веднага или при следващи доставки на съответното място на доставка, като се възползва от правото си по ал. 1.
		(3). В случай, че правото на потребителя по ал. 1 бъде оспорено от лицето, продало му опакованата стока, извършената покупка или доставка се доказва с фискален бон, фактура или друг първичен счетоводен документ.


X. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ОТПАДЪЦИ ОТ
ЧЕРНИ И ЦВЕТНИ МЕТАЛИ

	Чл. 46. (1). Предаването и приемането на ОЧЦМ, които нямат битов характер, включително тези, които представляват кабели и електропроводници от всякакъв вид и размер, елементи на електронната съобщителна инфраструктура, елементи и части от подвижния железопътен състав, железния път, включително осигурителните, сигнализационните и съобщителните съоръжения и всякакви инсталации към тях, всякакви елементи и части от пътната инфраструктура като пътни знаци, мантинели, метални капаци от шахти, части от уличното осветление или воднонапоителни системи и съоръжения, както и на металосъдържащи паметници или части или елементи от тях, се извършва само при наличие на сертификат за произход, издаден от лицата, при чиято дейност се образуват, и въз основа на сключен писмен договор.
		(2). Физическите лица могат да предават ОЧЦМ само с битов характер при наличие на декларация за произход.
		(3). Предаването на отпадъци в случаите по ал. 2 се извършва на площадките за безвъзмездно предаване на разделно събрани отпадъци от домакинствата или чрез кампании за разделно събиране на отпадъци от домакинствата, организирани от Кмета на Община Бойница.
		(4). Сертификатът и декларацията за произход на ОЧЦМ се попълват по образец, утвърден от Министъра на околната среда и водите.
		(5). Отпадъците по ал. 1 се съхраняват и подготвят за оползотворяване отделно от останалите ОЧЦМ.
		(6). Лицата, извършващи дейности по приемане, временно съхранение и третиране на ОЧЦМ, са длъжни да притежават съответно комплексно разрешително, разрешително или регистрационен документ по чл. 35 от ЗУО.
		(7). Площадките, на които се извършват дейности с ОЧЦМ, както и самите дейности, трябва да отговарят на разпоредбите на глава III от ЗУО, съответните подзаконови актове и на нормативните изисквания за опазване на човешкото здраве и околната среда.


XI. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ОТПАДЪЦИ ОТ
ИУЕЕО

	Чл. 47. (1) Лицата, извършващи дейностите по събиране, транспортиране, временно съхраняване, предварително третиране, оползотворяване и обезвреждане на ИУЕЕО, трябва да притежават:
		1. разрешение или регистрационен документ, издадени по реда на глава пета, раздели I или II от ЗУО, или
		2. комплексно разрешително, издадено по реда на глава седма, раздел II от ЗООС.
		(2). Лицата, извършващи дейностите по събиране, транспортиране и временно съхраняване на ИУЕЕО, което няма опасни свойства, трябва да притежават регистрационен документ, издаден по реда на глава пета, раздел II от ЗУО.
		(3). За събиране на ИУЕЕО в обектите на лица, предлагащи ЕЕО за продажба на крайните потребители, не се изисква разрешение или регистрационен документ, когато обектите и съдовете за събиране се обслужват от друго лице, притежаващо разрешение или регистрационен документ, издадени по реда на глава пета, раздели I и II от ЗУО.
	Чл. 48. (1). Лицата, които пускат на пазара ЕЕО, предназначено за употреба в бита, създават системи за разделно събиране на ИУЕЕО, образувано в бита, които трябва да осигуряват:
1. събиране от крайните потребители:
	а) чрез превозни средства - от местата, в които се образува ИУЕЕО, или
	б) чрез поставяне на съдове за събиране, разположени на мястото на продажбата на ЕЕО от същия вид или на друго достъпно място в района, в който се образува ИУЕЕО, или
	в) чрез оборудване на места за разделно събиране на ИУЕЕО;
		1. предаване на събраното по т. 1 ИУЕЕО на площадки за временно съхраняване, съоръжения за предварително третиране, рециклиране, оползотворяване и/или обезвреждане.
		(2). Въвеждането на системи за разделно събиране на ИУЕЕО не трябва да възпрепятства функционирането на съществуващите системи за събиране на битови отпадъци и за разделно събиране на други масово разпространени отпадъци.
	Чл. 49. (1). При определянето на броя и разположението на местата за разделно събиране на съответния вид ИУЕЕО се отчита броят на жителите в съответното населено място, като създадените от лицата, които пускат на пазара ЕЕО системи за разделно събиране трябва да осигуряват най-малко едно място на 10 000 жители.
		(2). При определянето на броя и разположението на местата за разделно събиране на ИУЕЕО по ал. 1 се отчитат и:
		1. количеството ЕЕО, пуснато на пазара от съответното лице, което пуска на пазара ЕЕО;
		2. броят и разположението на вече изградените системи за разделно събиране на ИУЕЕО.
	Чл. 50.(1). При предаване и приемане на ИУЕЕО за повторна употреба като цял уред, както и при предаване и приемане за повторна употреба на компоненти, материали и вещества, отделени при предварително третиране на ИУЕЕО, се попълва декларация по образец съгласно приложение № 4.
		(2). Декларацията по ал. 1 се изготвя от лицата, извършващи дейностите събиране, съхраняване и/или предварително третиране, в 2 екземпляра - по един за предалия и приелия.
		(3). Лицата, извършващи дейностите събиране, съхраняване и/или предварително третиране, съхраняват декларацията по ал. 1 в 5-годишен срок от нейното изготвяне и подписване.
	Чл. 51. (1). Крайните потребители предават ИУЕЕО на лицата в обектите по чл.47, ал.1.
		(2). Потребителите по ал. 1 могат да върнат безплатно ИУЕЕО в търговските обекти при покупката на ново ЕЕО от същия вид и изпълняващо същите функции.
	Чл. 52.(1). Лицата, които извършват продажба на ЕЕО на крайните потребители:
		1. приемат без заплащане от страна на крайните потребители ИУЕЕО образувано в бита в същото количество, от същия вид или изпълняващо същите функции както закупеното от потребителя;
		2. предвиждат място за събиране на ИУЕЕО, образувано в бита, на територията, на която извършват продажбата.
		(2). Лицата по ал. 1 извършват дейности по ал. 1 при наличие на сключен договор с организация по оползотворяване на ИУЕЕО, с лицата, които пускат на пазара ЕЕО, индивидуално изпълняващи задълженията си по наредбата, или с лица, извършващи дейностите по събиране, транспортиране, временно съхраняване, предварително третиране, оползотворяване и обезвреждане на ИУЕЕО и притежаващи разрешение или регистрационен документ, издадени по реда на глава пета, раздели I или II от ЗУО, или комплексно разрешително, издадено по реда на глава седма, раздел II от ЗООС.
		(3). Лицата по ал. 1 могат да откажат да приемат ИУЕЕО, което:
		1. поради наличие на замърсяване представлява риск за човешкото здраве;
2. не е цял уред;
3. съдържа отпадъци, които не са част от ИУЕЕО.
	Чл. 53. Лицата, които пускат на пазара ЕЕО, са длъжни да осигурят събирането, временното съхраняване, транспортирането, предварителното третиране, рециклирането, оползотворяването и/или обезвреждането на ИУЕЕО, прието по реда на чл. 51, ал.1 на настоящата наредба и в съответствие с изискванията на чл. 14, ал. 1 от Наредбата за излязло от употреба електрическо и електронно оборудване.
	Чл. 54. (1). ИУЕЕО, образувано извън бита, се събира разделно на мястото на образуване.
		(2). Притежателите на ИУЕЕО, образувано извън бита и маркирано съгласно чл. 7 от Наредбата за излязло от употреба електрическо и електронно оборудване, са длъжни да организират временното му съхраняване на мястото на образуване и да уведомят производителя и вносителя на ЕЕО, който го е маркирал, за наличните количества ИУЕЕО, за да го събере разделно без заплащане.
		(3). Притежателите на ИУЕЕО, образувано извън бита, което не е маркирано съгласно чл. 7 от Наредбата за излязло от употреба електрическо и електронно оборудване, са длъжни да организират за своя сметка предварителното му съхраняване на мястото на образуване и предаването на цялото количество ИУЕЕО, образувано извън бита, за предварително третиране, рециклиране, оползотворяване и/или обезвреждане.
		(4). Лицата, които пускат на пазара ЕЕО, предназначено за употреба извън бита, предоставят на потребителите писмена информация на български език за значението на маркировката по чл. 7 от Наредбата за излязло от употреба електрическо и електронно оборудване и за начина на изпълнение на задълженията си.
	Чл. 55. (1). ИУЕЕО се събира, временно се съхранява и транспортира по начин, който не възпрепятства повторното му използване, рециклирането и оползотворяването му.
		(2). Забранява се чупенето на излезли от употреба газоразрядни лампи и електроннолъчеви тръби и се предприемат мерки за предотвратяване на случайното им счупване.
		(3). Забраната по ал. 2 не се отнася за лицата, притежаващи съответното разрешение по чл. 12, ал. 1 ЗУО, когато чупенето е част от технологията за оползотворяване или обезвреждане.
	Чл. 56. (1). Площадките за съхраняване и за предварително третиране на ИУЕЕО се проектират, оборудват и експлоатират съгласно приложение № 5 от Наредбата за излязло от употреба електрическо и електронно оборудване и изискванията към площадките, съоръженията и инсталациите за съхраняване на отпадъци.
		(2). Съхраняването на ИУЕЕО се извършва съгласно чл. 36 от Наредбата за излязло от употреба електрическо и електронно оборудване.
		(3). Площадките за съхраняване на излезли от употреба газоразрядни лампи в допълнение на изискванията по ал. 1 трябва да са снабдени със сяра в количества най- малко два грама на килограм лампи, която да бъде използвана в случай на счупването им.
	Чл. 57. Местата за разделно събиране на ИУЕЕО, включително тези, разположени в обекти, където се извършва продажба на ЕЕО, и площадките за съхраняване се обозначават с табели "Събирателен пункт за излязло от употреба електрическо и електронно оборудване".
	Чл. 58. Забранява се депонирането на разделно събраното ИУЕЕО.


XI. ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ДРУГИ ВИДОВЕ
ОТПАДЪЦИ

	Чл. 59. (1).Системите за разделно събиране на отпадъци по чл. 19, ал. 3, т. 6 и за разделно събиране на отпадъци от опаковки обхващат не по-малко от 6 000 000 жители на територията на страната и задължително включват всички населени места с население, по-голямо от 5000 жители, и курортните населени места.
	(2).Биоотпадъците от поддържане на обществени площи, паркове и градини не се събират разделно, тъй като в община Бойница няма населении места с население над 5 000 жители, както и курортни населении места, порадикоетообщината не се намира в приложното поле на чл.33, ал.1 от ЗУО.
		(3). Биоотпадъците по ал. 2, както и отпадъците от зелените площи към търговски обекти, производствени, стопански и административни сгради се третират чрез компостиране или анаеробно разграждане, по начин, който осигурява висока степен на защита на околната среда.
		(4). Изискванията към дейностите по събиране и третиране на биоотпадъците, методиката за изчисляване изпълнението на целите по чл. 31, ал. 1 от ЗУО и разпределение на тези цели спрямо регионите по чл. 49, ал. 9 от ЗУО се определят с наредба на Министерския съвет.
	Чл. 60. Изискванията към дейностите по събиране и третиране на отпадъците на територията на лечебните и здравните заведения се определят с наредба на Министъра на здравеопазването и министъра на околната среда и водите.
	Чл. 61. Изискванията за управление на утайки от пречистване на отпадъчни води се определят с наредба на Министерския съвет.


XIII. ОРГАНИЗАЦИЯ НА ДЕЙНОСТИТЕ ПО ВЪЗСТАНОВЯВАНЕ НАКАЧЕСТВАТА НА ОКОЛНАТА СРЕДА ПРИ ЗАМЪРСЯВАНЕ С ОТПАДЪЦИ

	Чл. 62. Разходите за събиране, предварително съхраняване, третиране и транспортиране на отпадъците са за сметка на:
		1. първоначалния причинител на отпадъците или настоящия, или предишния притежател на отпадъците;
			2. лицата, пускащи на пазара продукти, след употребата на които се образуват масово разпространени отпадъци, в случаите, определени с този закон.
	Чл. 63. (1). Когато причинителите на отпадъци са неизвестни, разходите по възстановяването на качествата на околната среда се поемат от лицата, в чието държане се намират отпадъците.
		(2). Всички разходи за възстановяване на качествата на околната среда и за разкриване на действителния причинител се възстановяват от него, при установяването му.


XIV. СЪБИРАНЕ И СЪХРАНЯВАНЕ НА ИНФОРМАЦИЯ ЗА ДЕЙНОСТИТЕ,
СВЪРЗАНИ С УПРАВЛЕНИЕ НА ОТПАДЪЦИТЕ

	Чл. 64. Събирането и съхраняването на информация за дейностите по управление на отпадъците се осъществява съгласно изискванията на глава четвърта, раздел I от ЗУО и на Наредба № 2 от 22.01.2013 г. за реда и образците, по които се предоставя информация за дейностите по отпадъците, както и реда за водене на публични регистри.
	Чл. 65. (1). Лицата на територията на Община Бойница, чиято дейност е свързана с образуване, събиране, транспортиране и/или третиране на производствени и/или опасни отпадъци, както и лицата, притежаващи разрешение, комплексно разрешително или регистрационен документ по чл. 35 от ЗУО и извършващи дейности по събиране и транспортиране и/или третиране на битови и/или строителни отпадъци, както и лицата, притежаващи комплексно разрешително, са длъжни да водят отчетни книги, заверени от директора на РИОСВ - Монтана. Търговците и брокерите на отпадъци са длъжни да водят отчетни книги, заверени от директора на РИОСВ, на чиято територия е седалището им, а за чуждестранните лица - от директора на РИОСВ - София.
		(2). Отчетните книги се водят за всяка площадка, на която се образуват и/или третират отпадъци и съдържат хронологична информация за количеството, естеството и произхода на отпадъците и когато се изисква - предназначението, периодичността на събиране, начина на транспортиране и предвидените методи за третиране на отпадъците.
		(3). Отчетните книги и документацията за отпадъци се съхраняват за срок от 5 години, включително след преустановяване на дейността.
		(4). При закриване изцяло на дейностите на всички инсталации и съоръжения на определена площадка лицата по ал. 1 предават отчетните книги в общинската администрация, която ги съхранява в сроковете по ал. 3.
		(5). Лицата по ал. 1, както и лицата, пускащи на пазара продукти, след употребата на които се образуват масово разпространени отпадъци, изготвят годишни отчети по отпадъците съгласно изискванията на чл. 44, ал.6 и ал.7 от ЗУО.
	Чл. 66. (1). Възложителите на СМР и възложителите на дейности по премахване на строежи, с изключение на случаите по чл. 4, ал. 2 от Наредбата за управление на строителните отпадъци и за влагане на рециклирани строителни материали, изготвят транспортен дневник на СО по време на СМР и премахването съгласно изискванията на приложение № 6 от същата наредба.
		(2). Дневникът по ал. 1 включва информация за лицата, които извършват транспортиране на СО, и лицата, на които се предават СО в процеса на СМР и премахването.
		(3). При принудително премахване на незаконни строежи от органите на ДНСК транспортният дневник се изготвя от общинска администрация.
	Чл. 67. (1). Възложителите на СМР и на дейности по премахване на строежи, с изключение на случаите по чл. 4, ал. 2 от Наредбата за управление на строителните отпадъци и за влагане на рециклирани строителни материали, изготвят отчет съгласно приложение № 7 за изпълнение на плана за управление на СО.
		(2). Към отчета по ал. 1 се прилагат:
		1. копия на първични счетоводни документи и други документи за приемане на отпадъците от лицата, притежаващи документ по чл. 35 ЗУО за извършване на дейности с код R5 и/или R10; за отпадъчните материали от хартия, пластмаса, картон, метал, дърво се прилагат копия на първични счетоводни документи и други документи за приемане на отпадъците от лицата, притежаващи документ по чл. 35 ЗУО за дейности по рециклиране на тези отпадъци, а за опасните отпадъци и азбеста - документи, доказващи предаването им на съоръжения за обезвреждане;
		2. копия на първични счетоводни документи и кантарни бележки за закупени СО и/или продукти от оползотворени СО, документи за съответствие съгласно Регламент (ЕС) 305/2011 г. на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета и други документи (OJ L, 88, 4.4.2011, стр. 5-43), наричан по-нататък "Регламент (ЕС) 305/2011 г.", доказващи влагането на продукти от оползотворени СО в строежа и/или оползотворяването на СО в обратни насипи.
		(3). При принудително премахване на незаконни строежи от органите на ДИСК отчетът по ал. 1 се изготвя от общинска администрация.

XV. КОНТРОЛ ПО УПРАВЛЕНИЕТО НА ОТПАДЪЦИТЕ

	Чл. 68. (1). Кметът на общината или оправомощени от него със заповед длъжностни лица контролират:-
		1. дейностите, свързани с образуване, събиране, включително разделното, съхраняване, транспортиране, третиране на битови и строителни отпадъци;
		2. дейностите по депониране на производствени и опасни отпадъци на общински и/или регионални депа;
		3. площадките за дейностите с ОЧЦМ;
4. спазването на други изисквания, определени с настоящата наредба.
		(2). Кметът на общината организира и контролира закриването, рекултивацията на терените и последващия мониторинг на депата за битови и строителни отпадъци на територията на Община Бойница.
		(3). Длъжностните лица по ал. 1 извършват проверки по документи и/или проверки на място.
		(4). Длъжностните лица по ал. 1 поне веднъж годишно извършват проверка на документите, които се изискват от ЗУО и подзаконовите нормативни актове по прилагането му на търговците и брокерите на отпадъци и на лицата, при чиято дейност се образуват отпадъци, и/или извършващи дейности с отпадъци.
		(5). Проверката на място е независима от проверката по ал. 4 и се осъществява поне веднъж годишно в мястото на извършване на дейността и в присъствието на проверявания или на лица, които работят за него. В отсъствието на такива лица проверката се извършва с участието на поне един свидетел.
		(6). Длъжностното лице, осъществяващо проверката на място, има право:
		1. на достъп в помещенията, в които се извършва контролираната дейност;
		2. да изисква представянето на документите, които съгласно нормативните изисквания трябва да се намират в мястото на проверката;
		3. да изисква писмени и устни обяснения от всеки, който работи за проверяваното лице;
		4. да привлича експерти в съответната област, когато проверката е сложна или изисква специални знания.
		(7). Ако при проверката на място бъде констатирана липса на документи, удостоверяващи спазването на установените изисквания, на проверяваното лице се определя 7-дневен срок за представянето им.
	Чл. 69. (1). При извършване на проверките длъжностните лица по чл. 68 ал. 1 съставят констативни протоколи и/или актове за установяване на административни нарушения и при констатирани нарушения дават задължително предписание и определят срок за отстраняване на нарушенията.
	(2). За констатираните нарушения при проверките за спазване на условията и реда за извършване на дейности с ОЧЦМ, кметът на общината уведомява в 14-дневен срок Директора на РИОСВ - Монтана, като му изпраща всички документи.


XVI. ПРИНУДИТЕЛНИ АДМИНИСТРАТИВНИ МЕРКИ И АДМИНИСТРАТИВНО- НАКАЗАТЕЛНИ РАЗПОРЕДБИ

	Раздел I. Принудителни административни мерки
	Чл. 70. (1). За предотвратяване и преустановяване на започнали административни нарушения по тази наредба, както и за предотвратяване и отстраняване на вредните последици от тях, Кметът на община Бойница или упълномощено от него длъжностно лице прилага принудителни административни мерки:
		1. Спира дейности по събиране, съхраняване, транспортиране, оползотворяване или обезвреждане на отпадъци;
		2. Спира изхвърлянето на отпадъци на нерегламентираните за това места;
3. Спира складирането на отпадъци на територията на общината;
4. Спира експлоатацията на инсталации за третиране на отпадъци.
	Чл. 71. (1). Установяването на административно нарушение по тази наредба става с констативен акт, съставен от упълномощено от Кмета на Община Бойница длъжностно лице.
		(2). Прилагането на принудителната административна мярка се извършва с мотивирана заповед на Кмета на община Бойница, в която се определят видът на принудителната административна мярка и начинът на прилагането й.
		(3). Заповедта по ал. 2 се връчва на нарушителя по реда на Гражданския процесуален кодекс.
		(4). Заповедта по ал. 2 може да се обжалва по реда на Административнопроцесуалния кодекс /АПК/.
	Чл. 72. Обжалването не спира изпълнението на приложената административна мярка.
	Чл. 73. Всички разходи по изпълнението на принудителните административни мерки са за сметка на лицата, спрямо които са приложени мерките.
	Чл. 74. Когато се установи, че административното нарушение, за което е образувано административнонаказателно производство, съставлява престъпление, производството се прекратява и материалите се изпращат в Районна прокуратура - Кула.

	Раздел II. Административни нарушения и наказания

	Чл. 75. (1). Наказва се с глоба от 300,00 до 1 000,00 лв. физическо лице, което:
		1. изхвърля отпадъци на неразрешени за това места;
		2. предава отпадъци на лица, които не притежават разрешение, комплексно разрешително или регистрационен документ по чл. 35 от ЗУО в случаите, когато такива се изискват;
		3. не предаде излязло от употреба моторно превозно средство на площадки за съхраняване или в центрове за разкомплектоване;
		4. изхвърля масово разпространени отпадъци, обозначени с маркировка за разделно събиране съгласно наредбите по чл. 13, ал. 1 от ЗУО, в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци;
		5. не изпълнява разпоредбите за повторна употреба, рециклиране и оползотворяване на строителни отпадъци;
		6. изхвърля смесени битови отпадъци в съдове за разделно събиране;
		7. обръща, нарушава целостта, естетическия вид и/или запалва съдове за събиране на отпадъци;
		(2). Наказва се с глоба от 1 400,00 до 4 000,00 лв. физическо лице, което:
		1. предава ОЧЦМ с битов характер без декларация за произход по чл. 39, ал. 2 от ЗУО или откаже да попълни такава или е попълнило неверни сведения в декларацията;
		2. предава ОЧЦМ с битов характер на лице без разрешение или комплексно разрешително по чл. 35, ал. 1 от ЗУО
		3. извършва дейности с ОЧЦМ, ИУЕЕО, НУБА и/или ИУМПС без регистрация по Търговския закон или без разрешение, ако деянието не съставлява престъпление;
		4. предава ОЧЦМ, които нямат битов характер, в т.ч. по чл. 39, ал. 1 от ЗУО.
	(3). Наказва се с глоба от 2 000,00 до 5 000,00 лв. физическо лице, което нерегламентирано изгаря или извършва друга форма на нерегламентирано третиране на отпадъци.
		(4). За явно маловажни случаи на административни нарушения по ал. 1, т. 1 и 4 и ал. 3, т. 1, установени при извършването им, се налагат на местонарушението глоби в размер от 10,00 до 50,00 лв. срещу издаване на фиш по реда на Закона за административните нарушения и наказания.
		(5). При повторно нарушение глобата е както следва:
		1. по ал. 1 - в размер от 600,00 до 2 000,00 лв.;
		2. по ал. 2 - в размер от 2 800,00 до 8 000,00 лв.;
		3. по ал. 3 – в размер от 4 000,00 до 10 000,00 лв.

	Чл. 76. (1). Наказва се с имуществена санкция в размер от 1 400,00 до 4 000,00 лв. едноличен търговец или юридическо лице, което:
		1. изхвърля неопасни отпадъци на неразрешени за това места;
		2. нерегламентирано изгаря или извършва друга форма на нерегламентирано третиране на неопасни отпадъци.
		(2). Наказва се с имуществена санкция в размер от 10 000,00 до 50 000,00 лв. едноличен търговец или юридическо лице, което:
		1. изхвърля опасни отпадъци на неразрешени за това места;
		2. нерегламентирано изгаря или извършва друга форма на нерегламентирано третиране на опасни отпадъци.
		(3). При повторно нарушение се налага имуществена санкция, както следва:
		1. по ал. 1 - в размер от 2 800,00 до 8 000,00 лв;
2. по ал. 2 - в размер от 20 000,00 до 100 000,00 лв.

		Чл. 77. (1). Наказва се с имуществена санкция едноличен търговец или юридическо лице, което:
		1. извършва дейности с ОЧЦМ без разрешение;
		2. предава ОЧЦМ, получени като технологичен отпадък от собствено производство или от собствен амортизационен лом, на лица без разрешение;
		3. приема ОЧЦМ от юридическо лице или едноличен търговец без сертификат за произход или без писмен договор;
		4. след извършване на сделката за получаване и/или предаване на ОЧЦМ не вписва в отчетните документи всички обстоятелства;
		5. не допусне контролните органи до местата, където осъществява дейността си, или не представи в указания от тях срок отчетни документи за приетите, внесените, предадените и изнесените ОЧЦМ или други документи, които е длъжен да води;
		6. сключва договор или приема сертификат или декларация с невписани всички изискуеми данни, идентифициращи лицата или купувания отпадък;
		7. в тримесечен срок след преустановяване на дейността не реализира наличните количества ОЧЦМ и/или не предприеме необходимите действия за почистване на съответната площадка;
8. нарушава изискванията на чл. 39, ал. 4, 5 или 6 от ЗУО;
		9. приема от физически лица ОЧЦМ с битов характер без декларация за произход;
		10. приема от физически лица ОЧЦМ, които нямат битов характер, в т. ч. отпадъци по чл. 39, ал. 1 от ЗУО;
11. извършва разплащания по сделки с отпадъци в нарушение на изискванията по чл.
38, ал. 4 и 5 от ЗУО;
		(2). За нарушенията по ал. 4, т. 1-3, 5, 6, 8-11 се налагат имуществени санкции в размер от 30 000,00 до 100 000,00 лв., а в останалите случаи по ал. 4 - от 3 000,00 до 10 000,00 лв.
		(3). При повторно нарушение по ал. 4, т. 1-3, 5, 6, 8-11 се налага имуществена санкция в размер от 60 000,00 до 200 000,00 лв., а в останалите случаи по ал. 4 - от 6 000,00 до
20 00,00 лв.

		Чл. 78. Наказва се с имуществена санкция в размер от 5 000,00 до 10 000,00 лв. едноличен търговец или юридическо лице, което:
		1. възложи или извършва строителни или монтажни работи или премахване на строежи без наличие на план за управление на строителните отпадъци в случаите, когато такъв се изисква по чл. 27, ал. 1;
		2. не постигне изпълнението на целите за оползотворяване и рециклиране на строителни отпадъци съгласно изискванията и сроковете, определени с Наредбата за изискванията за управление на строителни отпадъци и за влагане на рециклирани строителни материали по чл. 43, ал. 4 от ЗУО;
		3. не постигне целите за влагане на рециклирани строителни материали съгласно изискванията и сроковете, определени с Наредбата за изискванията за управление на строителни отпадъци и за влагане на рециклирани строителни материали по чл. 43, ал. 4 от ЗУО.
	Чл. 79. (1). Нарушенията по настоящата наредба се установяват с акт на оправомощени от кмета на общината длъжностни лица.
		(2). Наказателните постановления по чл. 75, ал. 1 и 3, чл. 76 и чл. 78 се издават от Кмета на общината или оправомощено от него длъжностно лице.
		(3). Нарушенията по чл.75, ал.2 и чл. 77 се установяват с акт на Кмета на общината или оправомощено от него длъжностно лице, а наказателните постановления се издават от министъра на околната среда и водите или от оправомощени от него длъжностни лица.
		Чл. 80. Установяването на нарушенията, издаването, обжалването и изпълнението на наказателните постановления се извършват по реда на ЗАНН.
	Чл. 81. Сумите от глобите и имуществените санкции по глава шестнадесета постъпват по бюджета на Община Бойница, когато наказателните постановления са издадени от Кмета на общината, и се разходват за проекти и обекти за управление на отпадъци.

	ДОПЪЛНИТЕЛНИ РАЗПОРЕДБИ
	§ 1. По смисъла на тази наредба:
		1. „Биоотпадъци" са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост.
		2. „Биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.
		3. „Битови отпадъци" са „отпадъци от домакинствата" и „подобни на отпадъците от домакинствата".
		4. "Газоразрядни лампи" са луминесцентни лампи, живачни лампи, металхалогенни лампи, натриеви лампи, ксенонови лампи и други светлоизточници, при които светлината се създава в резултат на електрически разряд и газ, пари на метал или в смес от газ и пари.
		5. "Данъчно задължени лица" са собствениците на облагаеми с данък недвижими имоти по чл. 11 от Закона за местните данъци и такси.
		6. "Едрогабаритни" са битовите отпадъци, които поради своите размери или тегло не могат да се поставят в съдовете за битови отпадъци или създават затруднения при товаренето им.
		7. "Електрическо и електронно оборудване" са уреди, които зависят от електрически ток или електромагнитно поле, за да работят правилно, както и уреди за генериране, трансфер и измерване на такъв ток и полета, попадащи в категориите, определени в приложение № 1 на Наредбата за изискванията за пускане на пазара на електрическо и електронно оборудване и третиране и транспортиране на отпадъци от електрическо и електронно оборудване и предназначени за работа с напрежение, непревишаващо 1000 волта за променлив ток и 1500 волта за постоянен ток;
		8. "Излезли от употреба гуми" са всякакъв вид гуми (външни, вътрешни и плътни), отговарящи на определението за отпадък по смисъла на § 1, т. 17 от допълнителните разпоредби на ЗУО.
		9. "Излязло от употреба МПС" е отпадък, отговарящ на едно или повече от следните условия:
	а) МПС е с прекратена регистрация на основание на представено доказателство за изплатена тотална щета, съгласно чл. 18 от Наредба № I-45 за регистрацията и отчета на моторните превозни средства и на ремаркетата, теглени от тях (обн. ДВ бр. 31 от 2000 г.);
	б) МПС, на което не е заверен знакът за технически преглед съгласно чл. 32 д от Наредба № I-45 от 2000 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;
	в) МПС не може да бъде идентифицирано поради липсата на регистрационен или идентификационен номер и при невъзможност собственикът да бъде установен по надлежен ред от компетентните органи, в случай че то се намира върху държавна или общинска собственост;
	г) МПС е предадено от собственика на площадките за събиране и временно съхраняване или в центровете за разкомплектоване срещу удостоверение за унищожаване по чл. 15 от Наредба № I-45;
	д) откраднато моторно превозно средство с прекратена регистрация на основание чл. 18 от Наредба № I-45 от 2000 г.;
		1. „Масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление.
		2. „Обезвреждане" е всяка дейност, която не е оползотворяване дори когато дейността има като вторична последица възстановяването на вещества или енергия.
		3. „Опасни отпадъци" са отпадъците, които притежават едно или повече опасни свойства, посочени в приложение № 3 на ЗУО (обн. ДВ бр. 53 от 13 юли 2012 г.).
		4. „Оползотворяване" е всяка дейност, която има като основен резултат използването на отпадъка за полезна цел чрез замяна на други материали, които иначе биха били използвани за изпълнението на конкретна функция, или подготовката на отпадъка да изпълнява тази функция в производствено предприятие или в икономиката като цяло.
		5. „Отпадък" е всяко вещество или предмет, от който притежателят се освобождава или възнамерява да се освободи, или е длъжен да се освободи.
		6. "Отпадък от МПС" е отпадък по смисъла на § 1, т. 1 от допълнителните разпоредби на ЗУО и включва:
		а) излезли от употреба моторни превозни средства;
		б) материали и компоненти от МПС и от ИУМПС.
		1.  „Отпадъци от домакинствата" са отпадъците, образувани от домакинствата.
		2. „Отпадъци от черни и цветни метали" са технологичните отпадъци, получени от добива, преработката или механичната обработка на цветни и черни метали и сплавите им, бракуваните машини, съоръжения, детайли и конструкции от производствен, строителен или битов характер с изключение на опасните отпадъци.
		4. „Отпадъци от черни и цветни метали с битов характер" са отпадъци от черни и цветни метали, получени в резултат на жизнената дейност на хората по домовете, в административни, социални и обществени сгради. Към тях се приравняват и отпадъците от черни и цветни метали, получени от търговски обекти, занаятчийски дейности, обекти за отдих и забавления.
5. „Отработени масла" са всички смазочни или индустриални масла на минерална или
синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични масла.
		6. "Площадка за третиране на отпадъци" е територия, на която с влязъл в сила ПУП се предвижда застрояване със съоръжения за третиране на отпадъци и/или поставяне
на преместваеми такива.
		7. „Повторна употреба" е всяка дейност, чрез която продуктите или компонентите, които не са отпадъци, се използват отново за целта, за която са били предназначени.
		8. „Повторно нарушение" е нарушение, което е извършено в едногодишен срок от влизането в сила на наказателното постановление, с което нарушителят е наказан за нарушение от същия вид.
		9. "Предварително третиране" са всички физични, термични, химични или биологични процеси, включително сортирането, които променят характеристиките на отпадъците, с цел да се намали обемът им или опасните им свойства, за да се улесни по-нататъшното им третиране или да се повиши оползотворяемостта им.
		10. „Предотвратяване" са мерките, взети преди веществото, материалът или продуктът да стане отпадък, с което се намалява:
	а) количеството отпадъци, включително чрез повторната употреба на продуктите или удължаването на жизнения им цикъл;
	б) вредното въздействие от образуваните отпадъци върху околната среда и човешкото здраве, или
	в) съдържанието на вредни вещества в материалите и продуктите.
	1. "Премахване на строеж" представлява разрушаването му до кота терен и/или до състояние, което го прави негоден за ползване, при спазване нормите за противопожарна безопасност, хигиена и безопасност на труда и на изискванията за опазване на околната среда.
	2. „Притежател на отпадъци" е причинителят на отпадъци или физическото или юридическото лице, в чието владение се намират те.
	3. „Причинител на отпадъци" е физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата или състава на отпадъка.
	4. „Разделно събиране" е събирането, при което поток от отпадъци се разделя по вид и естество на отпадъците с оглед улесняване на специфично третиране.
	5. „Рециклиране" е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.
	6. „Строителни отпадъци" са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/ЕО на Комисията от 3 май 2000 г.
	7. "Съдове за битови отпадъци" са контейнери, кофи, кошчета на обществени места, в които се изхвърлят битови отпадъци, както и полиетиленови чувалчета за разделно събиране.
	8. "Съоръжение за третиране на отпадъци" е всяко строително съоръжение, инсталация или друго стационарно или преместваемо техническо съоръжение или оборудване, предназначено за извършване на дейности или операции по третиране на отпадъци, включително свързаните с него обслужваща техническа инфраструктура и спомагателни и обслужващи сгради, строителни съоръжения или преместваеми обекти.
	9. „Третиране на отпадъците" са дейностите по оползотворяване или обезвреждане, включително подготовката преди оползотворяване или обезвреждане.
	10. „Управление на отпадъците" са събирането, транспортирането, обезвреждането и оползотворяването на отпадъците, включително осъществяваният контрол върху тези дейности, следексплоатационните грижи за депата, както и действията, предприети в качеството на търговец или брокер.

[bookmark: bookmark6]	ПРЕХОДНИ И ЗАКЛЮЧИТЕЛНИ РАЗПОРЕДБИ
	§ 1. Настоящата наредба се приема на основание чл. 22 от Закона за управление на отпадъците (обн. ДВ бр. 53 от 2012 г., в сила от 13.07.2012 г.).
	§ 2. Тази наредба отменя Наредбата за условията и реда за извършване на дейностите по управление на отпадъците и поддържане на чистотата на населените места в Община Бойница, приета с Решение № 68/28.11.2013 год. на Общински съвет - Бойница.
	§ 3. Настоящата наредба е приета на заседание на Общински съвет - Бойница с Решение № ... / ................г. и влиза в сила от дата на влизане в сила на Решението - .................г.

			
Председател Общински съвет: 
	/ ...................................... /
 (

Приложение 1 към чл.36(2) т.З от НУО

ОБЩИНА БОЙНИЦА
ПРЕДПИСАНИЕ ЗА ПРЕМЕСТВАНЕ 
НА ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО

№	/	год.


Днес 	год.,	на	основание	чл.	96(2),	т.З	от Наредбата за управление на
отпадъците на територията на община Бойница, уведомяваме собственика на
МПС:	
/трите имена по лична карта, ЕГН/
ВИД:	
МАРКА:	
ЦВЯТ НАМПС:	....................................................................................................................
РЕГИСТРАЦИОНЕН НОМЕР (АКО ИМА ТАКЪВ) 	
АДРЕС НА ПАРКИРАНЕ:	
/улица, булевард, ж.к., блок, площадка /

в срок от 3 ( три ) дни да освободи заеманото от собственото му излязло от употреба МПС (ИУМПС), общинско/държавно място и го премести в личен имот, на площадка за временно съхраняване на адрес:
..........................................................................................................................................
/гр., улица, №/

или в център за разкомплектоване на адрес:
...............................................................................................................................................
/ гр., улица, № /

При неспазване на посочения срок ИУМПС ще бъде принудително преместено от

...............................................................................................................................................


лицензиран оператор на адрес: ...............................................................................................
/гр., улица, № /


и предадено за разкомплектоване, ако в 14 дневен срок от преместването не бъде потърсено от собственика.

КМЕТ:	
(подпис и печат)



.......................................................................................................................................................
/ Име, длъжност и подпис на връчителя /



......................................................................................................................................................
/ Име и подпис на получателя /
Приложение 2 към чл.3б(2) т.4 от НУО

ОБЩИНА БОЙНИЦА
КОНСТАТИВЕН ПРОТОКОЛ

№	/	год.
ЗА ТЕХНИЧЕСКОТО СЪСТОЯНИЕ НА ИЗЛЯЗЛО ОТ УПОТРЕБА 
МОТОРНО ПРЕВОЗНО СРЕДСТВО

Днес	год., в гр./с	,	 във връзка с	чл.36(2),т.4от Наредбата за управление на отпадъците на територията на Община Бойница, подписаният:
.............................................................................................................................................
/трите имена, длъжност,организация, ЕГН /
|
В присъствието на:
1. ........................................................................................................................................
/трите имена, длъжност,организация, ЕГН /
2. ........................................................................................................................................
/трите имена, длъжност,организация, ЕГН /
ceсъстави настоящия протокол за техническото състояние на излязло от употреба МПС (ИУМПС), като се установи следното:
МПС:	....
ВИД:			....
МАРКА:	.....
ЦВЯТ НАМПС:	........................................................................................................................

РЕГИСТРАЦИОНЕН НОМЕР /АКО ИМА ТАКЪВ/			
АДРЕС НА ПАРКИРАНЕ:	
/ улица, булевард, ж.к., блок, площадка /
МЯСТО, НА КОЕТО Е ПОСТАВЕН СТИКЕРА:	
СЪСТОЯНИЕ НА МПС ПО ВЪНШЕН ВИД:
I.  Външно състояние на превозното средство:
1. Наличие на двигател:	

2. Наличие на скоростна кутия: 	
3. Състояние на купето / кабината, каросерията /:	

4. Наличие на врати: 	
5. Наличие на калници: 	
6. Наличие на капаци: 	
7. Наличие на седалки: 	
8. Наличие на арматурно табло:	
9. Наличие на стъкла: 	
10. Състояние на каросерията:	
11.Осветителни тела:
а. Фарове: 	
б. Габарити и мигачи - предни: 	
в. Стоп, габарит и мигачи - задни: 	
12. Наличие и състояние на колелата и гумите:	
II. Допълнителни данни по показания на свидетелите: 	
.................................................................................................................................

Съставил: ..................................................................................................................

..................................................................................................................................
Настоящият констативен протокол се състави в 3 (три) еднообразни екземпляра. Извършил проверката:
		    .......................................................

/....................................................../


Присъствали на проверката:

1. ...................................................

/......................................................./



2. ...................................................

/......................................................./
Приложение 3 към чл.3б(2) т.4 от НУО
ОБЩИНА БОЙНИЦА
КОНСТАТИВЕН ПРОТОКОЛ 
за извършена проверка
№ ............/ ....................год.
Днес, ......................год.
подписаният 	

на длъжност	при	
на основание чл.36(2), т.4 от Наредбата за управление на отпадъците на територията на община Бойница, извърших проверка на 	
..........................................................................................................................................

При проверката присъстваха:

1....................................................................................................

2....................................................................................................


От извършената проверка се установи, че собственикът наМПС

..........................................................................................................................................
(трите имена по лична карта, ЕГН)


..........................................................................................................................................................
(адрес на местоживеене)


ВИД:..................................................................................................................................................


МАРКА:	...............................................................................................................................
ЦВЯТ НАМПС:	....................................................................................................................


РЕГИСТРАЦИОНЕН НОМЕР / АКО ИМА ТАКЪВ /	
АДРЕС НА ПАРКИРАНЕ:	
/ улица, булевард, ж.к., блок, площадка /
не е освободил заеманото от собственото му ИУМПС общинско/държавно място и не го е преместил в личен имот, площадка за временно съхраняване или център за
разкомплектоване, в 3 (три) дневен срок съгласно предписание №	
[bookmark: bookmark12]от	 г.
Настоящият констативен протокол се състави в 3 (три) еднообразни екземпляра.
Извършил проверката: 	
Присъствали при проверката:
1.....................................................
2......................................................
3......................................................
 (

